ИнтерФУТБОЛ :: Ашаддий «аррогант» ҳақида гаплашамиз\nАшаддий «аррогант» ҳақида гаплашамиз\nМарко Арнаутович автоҳалокатлар сабабчисига айланади, клубдошлари билан жанжаллашади ва ўз жамоасини ахлатхонага ўхшатади.\n«Ҳаёт шунақа. Мен шундай яшайман», - дейди футболчи ўз қилиқларига изоҳ бериш чоғида. «Твенте»дагилар қандай таваккалга қўл ураётганликларини билишарди: 2006 йили жамоада юксак иқтидор соҳиби пайдо бўлди.\nАммо унинг руҳий ҳолати, оғир феъл-атвори, можарога ўчлигидан ҳамма ҳам хабардор эмасди.\nАвстриялик ҳужумчи деярли кўчада улғайган. Унинг ҳамтовоқлари уй ва дўконларга ўғирликка тушиб, охир-оқибат қамалишарди. Марко ўша кезларни шундай ёдга олади: «Биз атайин жанжал чиқариш мақсадида одамларнинг кўзига тикилиб турардик.\nВаҳоланки, мен гангстер эмасдим, ҳеч кимнинг ҳаётига зомин бўлмаганман». Кўчадаги «тарбия» Арнаутовичнинг футболчилик фаолиятига ҳам кўчди.\nГолландияга кўчиб ўтишидан аввал Марко қадрдон Вена шаҳрида шов-шув кўтариб, турли клубларда тўп сурди. Қаерда ўйнамасин, мураббийлар билан жанжаллар, интизомга риоя этмасди: «Мени ҳамма ердан ҳайдашарди, лекин бўлиб ўтган воқеаларга парво қилмасдим. Менга қичқирган мураббийларга қўл кўтаришга тайёр эдим.\nҲеч кимнинг аҳволига қайғурмасдим, ҳеч кимнинг гапини тингламасдим. Фақатгина онам ва отамнинг айтганларини қилардим». Ҳаттоки, болалар мураббийларидан бири форварднинг руҳий шифокорга учраши лозимлигини таъкидлаганди.\n«Твенте» раҳбарияти янги Златан Ибрагимовични топганларига ишонишарди. Австриялик ҳужумчининг ўзи ҳам шундай бўлишни хоҳларди: швециялик амплуадошини ўзига намуна сифатида кўрсатиб, унга тақлид қиларди, аммо Ибранинг ажойиб ўйини эмас, балки можароли қилиқларини такрорлади.\nМасалан, рақибини майдоннинг ўзида ирқчилик оҳангида ҳақоратлайди. «Ибрагимовичнинг олдида мен шунчаки кичкинтой боламан», - дея камтарона фикр билдиради Арнаутович.\nМуаммоларга ўч йигитча 19 ёшида «Зенит» сафига қўшилиши мумкин эди, аммо ўша мавсум Жозе Моуриньонинг «Интер»ида ижара асосида тўп сурди.\nМарконинг тинимсиз «қовун тушириши» ҳаттоки, португалиялик мутахассисни ҳам бездирди: «У ажойиб инсон, бироқ ўзини ёш болалардан ҳам ёмон тутади».\nАрнаутовичнинг Балотелли билан иноқлиги, йиғинларга кеч қолиши Моуриньога ёқмасди. «Абу-Дабида ҳашаматли меҳмонхонада яшадик. Мени 75-қаватга жойлаштиришди. Лифт кўтарилишини кутаётгандим.\nТугмани бир неча маротаба босдим, аммо эшик очилай демасди. Фожиа», - дея эслайди Арнаутович. Кейинроқ ушбу воқеа яна такрорланди.\n«У мени ўлдириб қўйса керак, деб ўйлагандим», - ўша куни Моуриньонинг тоқати-тоқ бўлди ва австриялик шогирдини ҳаммадан алоҳида шуғулланишга буюрди.\nБир сафар Арнаутович тасодифан Моуриньони ҳайрон қолдирди. Марко ўшанда «Интер» базасига эрта тонгда ташриф буюрди. Автомобиллар турар жойида бирорта машина кўринмасди.\n«Ажойиб», - ўйлади Арнаутович кўнгли кўтарилиб. Унинг бундай пайтда келганини кўрган Моуриньо жилмайганча қарсак чалиб юборди, унга ёрдамчилари ҳам қўшилишди.\n«Машғулотлар бошланишидан беш соат аввал келдинг. Менинг ҳақиқий шогирдимсан. Сени яхши кўраман!» - деди Жозе ва қўл соатини ечиб, уни австриялик футболчига топширди. Ўша ҳадя ҳамон Арнаутовичнинг уйида сақланади.\n«Интер» кейинчалик Маркони тарбиялашни истамади ва уни «Твенте»га қайтарди. «Ҳақиқий ҳалокат», - Стив Маклареннинг худди шундай таъкидидан сўнг Арнаутовични «Вердер» ўз сафига қўшиб, тўрт йиллик шартнома имзолади ва катта эҳтимол билан бу қарордан афсусланди. Марко Германияда кўп «иш»ларни амалга оширишга улгурди:\n1) Дастлабки машғулотларнинг бирига Арнаутович «Чемпионлар Лигаси ғолиби» деб ёзилган бутсада келди. Ваҳоланки, «Интер»нинг ғалабасига австрияликнинг мутлақо алоқаси йўқ эди: у асосий еврокубок баҳсларида бир дақиқа ҳам ўйнамаганди.\nУнинг мақтанчоқлиги клубдошларига ёқмади. Бир сафар Марконинг велосипеди «тасодифан» бузилиб қолди. «Бугун сенинг кунинг эмас, шекилли, оғайни», - деди ёнидан ўтиб кетаётган Клаудио Писарро жилмайганча.\n2) Вазият муштлашишгача борди. Машғулот пайти у Сократис Папастатопулос билан яккакурашда негадир актёрлик қобилиятини ишлатиб, йиқилди. Грециялик шериги уни ўрнидан турғазишга интилди.\nАрнаутович эса уни тирсаги билан туртиб, бақира бошлади. Сократис ҳам ўзини тутиб туролмади ва можаро сабабчисининг бўйнига «чанг солди».\n3) «Вердер»ни ахлатхонага тенглаштирди. Раҳбарият томонидан қўлланган жарима жазосига эса футболчи мана бу тарзда муносабат билдирди: «Бу пулларни олиб, оилангизга беринг».\nБременлик фанатлар бундай қилиқлари сабабли Маркога «Аррогантович» (инглизчада «arrogant» - «такаббур») деб лақаб қўйишди.\n4) Бош мураббий Томас Шааф билан тинмай жанжаллашди, унинг қўлини сиқишни хоҳламади. Хурмача қилиқлари (жумладан, машғулот пайти тўпни жаҳл билан реклама тўсиғига тепди) сабаб австрияликка «отжимание» жазоси қўлланар ёки майдон бўйлаб ҳаммадан икки марта кўпроқ югурарди.\nБир сафар германиялик мутахассис Маркони эрта кунда майдондан олгани учун ҳақоратларга кўмилди: «Сен қари эчкисан!», - деганди Арнаутович тап тортмай.\n5) Одатдагидек, интизомсизлик қилди. 2013 йилнинг апрелида «Байер»га қарши баҳсдан бир кун аввал Эльеро Элиа билан бирга базага тунги соат учда қайтди. Йўл-йўлакай футболчиларни полиция тўхтатиб, тезликни оширгани учун жарима ёзди. Айбдорлар маст эмасдилар, аммо мавсум охирига қадар майдонда кўриниш беришмади.\nМаркони бундан аввал ҳам «тезлик» сабаб тўхтатишган, ўшанда у ўта қўполлик билан жавоб қайтарганди: «Мен шунчалик кўп пул топаманки, ҳатто сенинг ҳаётингни ҳам сотиб олишим мумкин!». Тўғри, кейинчалик оммавий тарзда полициячидан узр сўраб, унга Австрия термаси ўйини учун чипта совға қилди.\nАрнаутович «Сток Сити»да ниҳоят, можаролардан ортиб, кўпроқ ўйинга эътибор қаратаётгандек туюлди. Гўёки, тинчиб қолгандек эди. Аммо жамоани тинчгина тарк этмади.\nКлубни амбициялар етишмаслигида айблаб, «Вест Хэм» учун рекорд саналган сумма - 20 млн. фунт стерлинг эвазига Лондонга кўчиб ўтди.\nСобиқ жамоасига қарши учрашувда (3:0) австриялик ҳужумчи трибуналар томонидан йўлланаётган ҳақоратларга гол билан жавоб қайтарди. «Сток Сити» бош мураббийи Марк Хьюз эса футболчини пасткаш деб атаб, оловга мой сепди.\nАрнаутович эса вазиятга хотиржам муносабатда бўлди: «Йўқ, мен сотилмадим. Шунчаки, фанатларга мен етишмаяпман, шу боис улар мени ёмон кўришади».\nАфтидан, бу йигит ҳеч қачон ўзгармайди.


18 май куни АҚШ етакчилигидаги коалиция кучлари авиацияси Сурия ҳукумати кучларига ҳаво зарбалари берди. Бу Америка ҳарбийларининг Дональд Трамп президентлиги даврида САР президенти Башар Асад томонида жанг қилаётган қуролланган тузилмаларга берган иккинчи зарбасидир.\nШу йилнинг апрель ойида АҚШ Шайрот авиабазасига ракета зарбалари берган ҳамда уни Сурия етакчисига огоҳлантириш, деб атаган эди.\nСўнгги ҳодисаларга изоҳ берган Пентагон маъмурияти бу зарбаларни деярли мудофаа мақсадида амалга оширилганини иддао этмоқда. Унга кўра, гўёки Сурия кучлари ИШИДга қарши курашаётган АҚШ ҳамкорлари бўлган "ўт очишни тўхтатиш" ҳудудига яқинлашиб қолган. Шу билан бирга, маъмурият маълумотига кўра, "ўт очишни тўхтатиш" ҳудудлари дейилганида Остонадаги музокараларда эришилган 4та ўт очишни тўхтатиш ҳудуди эмас, аксинча, Россия ва Америка ҳарбийлари ўртасида имзоланган меморандумга мувофиқ ташкил этилган ҳудудлар назарда тутилади.\nТаъкидлаш жоизки, ушбу зарба Сурия ҳукумати ва мухолифат вакилларининг Женевада давом этаётган музокаралари вақтида амалга оширилди. Қатор кузатувчиларнинг фикрича, бундай куч ишлатиш шундоқ ҳам осон кечмаётган музокаралар жараёнини янада қийинлаштиради.\n"Жанговар таҳдидга жавоб"\nАҚШ коалицияси штаби хабарларига қараганда, Сурия ҳукуматига ён босувчи кучларга зарбалар 18 май куни мамлакат жанубидаги Ат-Танфа ҳудудига берилган. Бунга сабаб сифатида коалиция қўмондони мазкур бўлинмалар "коалиция кучларига таҳдид солади", дея хулоса қилгани кўрсатилмоқда.\n"Танклар, зирхли машиналар, артиллерия ва техник автомобиллардан келиб чиққан таҳдид сабабли зарба берилди", — дейилади баёнотда.\n"Бир неча маротаба чекиниш талаб қилинганидан сўнг, коалиция самолётлари зарба беришдан аввал танк ҳамда қурилиш ускуналарини йўқ қилган огоҳлантирувчи парвозларни ва ўқ отишларни амалга оширган", — дейилади ҳужжатда.\nОАВ хабарларига кўра, сурияликлар карвонида Сурия армиясининг доимий аскарлари эмас, балки кўнгиллилар бўлган. Пентагон эса, уларни "ҳукуматпараст кучлар" деб баҳолаган, бироқ улар Сурия ҚК таркибига киргани ёки йўқлигига ойдинлик киритмаган.\nАҚШ Марказий қўмондонлиги (CENTCOM) расмий вакили майор Жош Жейкс РИА Новости агентлиги билан суҳбатда тахмин қилишича, ҳужум қилган кучлар орасида йўқотишлар бўлган, аммо у бу маълумотларга ойдинлик кирита олмаган.\nҲозирча, Сурия расмийлари бу масала бўйича расмий баёнот беришгани йўқ.\nCENTCOM вакилининг маълумотига кўра, Америка томони ушбу зарбалардан аввал Россия ҳарбийлари билан боғланган ва бу ҳудудга яқинлашаётган кучлар ортга қайтишлари зарурлигини айтган.\nРоссия мудофаа вазирлиги ҳам ўз баёнотини беришга шошилмаяпти.


ЎзА - 16 йил ижарада яшаган ногирон киши ўз уйи бўлишини орзу ҳам қилолмаган эди\n06.02.2018 15:41 Чоп этиш версияси\n16 йил ижарада яшаган ногирон киши ўз уйи бўлишини орзу ҳам қилолмаган эди\nКўзи ожиз бўлиб туғилган болакай яқинларининг ёрдами билан қоқилмай-суринмай юришни энди ўрганган эди. Аммо қисматига шу битилган эканми, тўққиз ёшида оёқлари қандайдир касаллик сабаб ўзига бўйсунмай қўйди.\nАммо Ботиржон тақдир уни қанчалик қийнамасин, унга қасдма-қасд иродасини тоблаб, яшашга ўзида доимо куч топди. Вояга етгач, ногиронлар ишлаши мумкин бўлган корхонадан ўзига муносиб иш топди. Оила қурди. Оиласи билан ижара уйда мустақил ҳаёт кечира бошлади.\n16 йилдан ортиқроқ вақт айтишга осон. Бироқ ўзлари ёрдамга муҳтож бўлган икки ногирон инсондан иборат оила топган-тутганини ижара уй ҳақига сарфлаб, амаллаб кун кечириб, умргузаронлик қиларди. Ана шу машаққатлар уя қурган ҳаёт чархпалаги шундай айланардики, бу икки яримжоннинг қурби кун кечиришга етарди, холос.\nАслида орзу қилиш учун ҳам инсонда куч-қувват, кайфият, умид бўлиши керак экан. Ботир аканинг уй олишни орзу ҳам қилолмаганман, деган гапларини эшитиб шундай фикрга келдик.\nАммо халқимизнинг ойнинг ўн беши қоронғу бўлса, ўн беши ёруғ, деган ҳикматли сўзлари амалий ифодаси гоҳо ён-атрофимизда содир бўлишига кўп бор гувоҳ бўлганмиз. Тошкентлик биринчи гуруҳ ногирони Ботир Ҳасановга Президентимиз Шавкат Мирзиёев томонидан янги хонадон туҳфа этилгани фикримизнинг яққол тасдиғидир.\n– Бу хушхабарни эшитиб аввал қулоқларимга ишонмадим, – дейди Б.Ҳасанов. – Миробод тумани ҳокимлиги ходимлари янги хонадон калитини қўлимга тутқазишганида ҳам ўзимни туш кўраётгандай ҳис этдим. Сергели туманида жойлашган уйимизга кўчиб кирганимизда ҳам бу ҳақиқат рўёга айланиб қолмасмикан, деган қўрқувда юрдим. Ахир, менга етти ухлаб тушимга ҳам кирмаган, ўзим орзу ҳам қилолмаган катта бахт туҳфа этилганди. Мана, ўз уйимизда яшаётганимизга бир ойдан ошди. Бундай хайрли ишга бош-қош бўлаётганлар учун доим дуодамиз.\nЎтган йили давлатимиз раҳбарининг ташаббуси билан аҳолининг ижтимоий ҳимояга муҳтож, ногиронлиги бўлган шахсларнинг яшаш шароитларини яхшилаш, уларга имтиёзли уйлардан ажратиш бўйича кенг кўламли ишлар амалга оширилди. Уй-жойга муҳтож, ногиронлиги бўлган 1 минг 207 нафар фуқарога арзон уй-жой ажратилди. Ёрдамга муҳтож шахсларга узоқ муддатли ипотека кредитлари бошланғич тўловлари учун 23 миллиард сўмдан ортиқ маблағ ажратилди.\nБу рақамлар замирида меҳр ва эътибордан обод бўлган минглаб кўнгиллар бор. Бундай эзгуликлар эса юртимизга фақат ёруғликлар туҳфа этади.


Абул Бозоров. Аждодингизни биласизми? (1991) | www.ziyouz.uz\nБош саҳифа МатбуотМустақиллик матбуотиАбул Бозоров. Аждодингизни биласизми? (1991)\nЎзбеклар Ўрта Осиёдаги энг қадимий халқлардан саналади. Ер юзидаги барча миллатлар, элатлар, қабилалар сингари, ўзбек улуси ва унинг кўп сонли уруғ-аймоқлари ҳам ўзига хос хусусиятларга эга бўлган. Шулардан энг диққатга сазовори ўз аждодларини — етти пуштини унутмасликдир. Ўтмишда ўзбеклар бобокалонларининг номлари келажак авлодларга маълум бўлиши учун шажаралар битишган, ота-боболарини билмаслик айб саналган. Миллатнинг урф-одати, расм-русмини бузганларни тўпга қўшмаганлар.\nБиз мазкур мавзуда ўқувчига кенгроқ тушунча бериш учун миллатимиз тарихига мурожаат қиламиз. Ўзбекистон Фанлар академиясининг академиги Аҳмадали Асқаровнинг ёзишича, Мовароуннаҳр ҳудудида милоддан бурун ҳам кўчманчи қипчоқ-ўзбеклар элат ҳолида яшашган. Эрамизнинг дастлабки асрларида икки дарё оралиғига турк қабилалари келиб жойлашиб, ерли элатлар билан биродарликда истиқомат қила бошлайдилар. Олтинчи асрнинг ярмига келиб бу элатлар Шош, Фарғона ва Зарафшоннинг қуйи оқими ҳамда Бухоро воҳаси чегараларигача етиб, жойлашиб олишади. Бунгача турклар қадимдан Сирдарё қирғоқларидан Олмаота ва Марказий Еттисувгача бўлган ерларда қипчоқ-ўзбеклар билан ёнма-ён яшаб келганлар. Икки дарё оралиғига кўчиб ўтиб, муқим яшаб қолганларидан кейин маҳаллий халқ билан аралашиб кетадилар ва уларни ҳам ўтроқ ҳолда ҳаёт кечиришга одатлантирадилар. Кейин уруғ-аймоққа бўлиниб яшаш таомилга айланади. Миллий жиҳатдан турклашган ерлилар араблар истилоси даврида ҳам ўзларининг қабилачилик урф-одатларини сақлаб, туркий забонда гаплашишни тарк этмайдилар. Улар ўз юртлари ва манфаатларини ғанимдан асрашда ҳамда турмуш осойишталигини келажак авлодларга етказишда бирлашиш йўлини тутганлар.\nЎша замондан бошлаб сўғд халқи турк тилида сўзлашга ўтган. Аслида туркий тилда сўзлашувчи қабилалар Сирдарёнинг ўрта, қуйи оқими ҳамда шарқий қисмида ривож топган. Қабила, уруғ таркибининг энг бурунги ҳолатини Ҳ. Дониёровнинг «Ўзбек халқининг шажара ва шевалари» («Фан» нашриёти, 1968 йил) тадқиқий асарида кўриш мумкин. Муаллиф бу китобида уруғларга ажралиб яшашнинг келиб чиқишидан шундай маълумот беради: «Кўчманчи қипчоқ-ўзбеклар илк даврларда туркий халқларнинг қипчоқ гуруҳига кирувчи минг, юз, қирқ, қипчоқ (уруғ), найман, қангли, қиёт, қўнғирот, манғит, ўйшинлар ва кенагас, жалойир, дўрман, қутчи, бурқут, баҳрин каби уруғ ва қабилалар асосида ташкил топган бўлиб, кўҳна замонлардан Идил (Волга), Дунай дарёлари, Ҳазар (Каспий) денгизи, Орол денгизи, Урол тоғлари ва Ғарбий Сибирдаги Иртиш ва Енисей дарёлари ҳамда Еттисувда маконлашганлар. Еттисувда тузилган турк ҳоқонлигида, ундан кейин маркази қадимий Ясси ёнидаги Сиғноқ (Сувноқ) шаҳри бўлган Оқўрда давлати даврида ҳам турклар анча катта мавқега эга бўлдилар».\nШундай улкан ҳудудни эгаллаган туркий халқларнинг ирқий турлари ва урф-одатлари ҳар хил бўлиши табиий. Биз мазкур мақолада ҳозирги жумҳуриятимиз ҳудудида яшаган, яшаётган ўзбекларнинг ўз дастурлари тўғрисида сўз юритмоқчимиз. Умуман илмий манбаларда ўзбек халқининг 92 қабиладан иборат эканлиги хусусида ривоятлар борлиги айтилади. Бунга шуни қўшимча қилиш мумкинки, уруғларнинг шартли миқдоридан қатъий назар, уларнинг қабила, уруғлари номи билан аталадиган жойлар Ўрта Осиё жумҳуриятлари ва ундан ташқаридаги ҳудудларда ҳали-ҳануз сақланиб қолган. Тарихчи-этнограф ва тилчи олимларимиз «насабнома», шажара ва васиятномаларни ўрганиб, тадқиқ этиб, аниқ хулосалар чиқариш йўлида ишламоқдалар.\nЁдгорлик номлар тўғрисида гап кетганда Хоразм, Бухоро, Тошкент вилоятларида Дўрмон, Қўнғирот, Қиёт, Манғит, Жалойир, Қутчи, Қипчоқ, Боёвут, Қотоғон, Қолач (Халач), Оғар, Минг каби қишлоқлар шу кунларда ҳам ўша номлари билан юритилишини айтиш керак. Туркистон кенти атрофидаги элатларда найман, қипчоқ, қанғли, орғин, минг, олчин сингари уруғларнинг насллари мавжуд. Минг йиллик тарихи бор Кунгай (Чоға) қишлоғида эса, мингбой (минг, дўлонбой, чувуллоқ), тоғай тўпларидан бўлган авлодларнинг кенжа уруғлари яшамоқдалар. Лекин афсусланарлиси, шундай кўҳна тарихга эга бўлган элатларимизнинг вакиллари ўз халқи, авлоди, юрти тарихини, ўз миллатининг урф-одатларини унутиш даражасига етдилар.\nТил миллатнинг миллат эканлигини билдирувчи асосий белгилардан саналади. Кейинги етмиш йил мобайнида у ҳам обдон булғаниб, мусаффолигини йўқотди. Халқ орасида оврўпалашган, ўзини ўта маданиятли инсон ҳисоблайдиган, лекин кўпчилик ўртасида тўрт оғиз сўзни ўз она тилида гапиришга қийналадиган кишилар пайдо бўлди.\nМен Иттифоқимизнинг кўп жойларида, турли миллатлар истиқомат қиладиган шаҳар ва қишлоқларда бўлганман. Сизлар ҳам бўлгансиз, албатта. Аммо менга ҳаммасидан ўзимизнинг Туркистон халқлари, айниқса, ўзбек халқининг урф-одатлари, одамгарчилиги кўпроқ ёқади. Одамларнинг ўз юртида муқим яшаб, униб-ўсиши, туғишганлари — авлод-аждоди, ёр-дўстларига, умуман мўминларга меҳрибонлиги, бобокалонларини ёдда тутиши, уларнинг руҳларини шод этиши, катталарни ҳурмат қилиб, кичикларга, камбағалларга меҳр-шафқатли бўлиши халқнинг отадан болага ўтиб келаётган азалий одатларидир. Ўтмишда халқимизнинг одилона, ҳалол, хушчақчақ кун кечира билганлигини айтмайсизми! Фарзанд туғилганидаги, турмуш қургандаги тўйлар, табиат уйғониши, ҳосил пишиши билан боғлиқ ҳамда диний байрамлар жуда ҳам завқли ўтган. Қариндош-уруғ, қуда-анда, ёр-биродарлар бир-бирларига меҳр-оқибатли бўлишган. Шаҳар ва қишлоқлар ўртасида дўстона мулоқот, ҳунарманд билан деҳқонлар ўртасида ҳалол муносабатлар қарор топган. Бозордаги дўконнинг ҳам, уйдаги эшикнинг ҳам қулфи бўлмаган… Бугунга келиб эса буларнинг ҳаммаси тушда кўргандек ғойиб бўлди-кетди.\nНима учун шундай бўлди? Бу миллат эволюциясидаги қонуний жараёнми ёки казарма социализми ва зўрма-зўраки байналминалликнинг кейинги етмиш йилда унган «мевасими»? Ҳарҳолда зўрма-зўраки байналминалликнинг «меваси» бўлса керак.\nЭндиликда эса мана шу хатоларни тузатиш, вилоятларимизнинг айрим шаҳар ва қишлоқларида қисман сақланиб қолган, миллатни безайдиган, қадр-қимматини оширадиган, унга ўзига хослик бахш этадиган гўзал урф-одатларимизни аниқлаб, кенг тарғиб қилишимиз керак.\nТошкент вилоятининг Хумсон кентида 76 ёшли Қудратилла Акрам ўғли яшайди. Меҳнат, партия, Улуғ Ватан уруши ветерани бўлган Қудратилла ака асли тарих ўқитувчиси бўлиб, анча йиллар партия, совет идораларида ишлаган. Бу киши туғилиб ўсган Жийдали қишлоғида бобоколонларини билмаслик айб ҳисобланади.\n— Раҳматликларнинг арвоҳлари шод бўлсин, отам Акрам, боболарим Саид, Мирзабек, Темур, Давлат, Холмат, Каримбек деганлар бўлган, — деди биз билан суҳбатда Қудратилла ака. — Ҳаммалари ўз туғилган ерида муқим туриб, зироат ва чорва билан шуғулланганлар.\n— Айтинг-чи, қуда-андачилик масаласи қандай ҳал этилган?\n— Баъзилар ўзингдан топилса, ўзгага борма, тарзида, уруғимиз тарқалиб, бегоналашиб кетмасин деб, қариндош билан қиз олиб, қиз беришган. Очиғи, бундайлар насли яхши ўсмаган. Бизникиларнинг аксарияти ёт билан оғайинлашган. Масалан, мени Тошкентнинг Олмазор мавзеидаги Нурулла хўжанинг қизи Каримага уйлантиришган. Нурулла хўжа Ғуломжон эшоннинг ўғли. Авлодлари Тошкентнинг илгариги машҳур қозиси — Олим қози, мулла Аъзам уламо ва Турсунхўжа, Тошхўжалар каби ҳурматли, обрўли зотлар бўлишган. Кариманинг онаси, менинг қайнонам Манзура ая Абдулла Қодирийнинг «Ўтган кунлар» романидаги Юсуфбек ҳожининг қизи эканлар. Юсуфбек ҳожининг аёлини — қайнонамни Қинта буви дейишган. Шундай қилиб, Карима Юсуфбек ҳожига чевара бўлади. Юсуфбек ҳожининг оиласи Каллахона мавзеида, Катта масжид ёнидаги ҳовлида истиқомат қилган.\nШукр, олти ўғил, икки қиз тарбиялаб ўстирдик. Четдан келин олдик. Катта ўғлимиз Фурқат, келинимиз Гулчеҳрадан Ҳасан-Ҳусан, кичик ўғлимиз Фарҳод билан келинимиз Раънодан Фотима-Зуҳралар дунёга келди. Жами 17 невара, 6 чевара, 9 эваралик бўлдик, ҳаммаси соғ-саломат.\nАвлодни унутмаслик насллар, жойлар, даврлар тарихини ҳам аниқлайди. Авлодларни унутмаслик, айниқса, Жанубий Қозоғистонда яшовчи ўзбеклар орасида кучли. Бу маълум даражада қўшни халқ уруғлари турмуш тарзи таъсири натижаси дейиш мумкин. Қозоқларда етти наслини билмаслик ҳозир ҳам катта айб ҳисобланади. Жанубий Қозоғистондаги ўзбек жамоаларида аввалдан шажара битиш одат бўлган. Туркистон шаҳридаги Хилват масжиди имоми Абдуқодир ва Пўлатхўжа, Мақсудхўжа, Мурот Отахон ўғли, Олимхўжа, Маман махсум, Тарағай тўпи, Каримхўжа каби авлодларнинг барчасида шажаралар мавжуд. Кўп оилаларнинг шажаралари инқилобдан сўнг, айниқса араб алифбоси ман этилган йилларда йўқ қилинган. Шунга қарамай номлари оғиздан-оғизга ўтиб келаётган авлодлар бор. Шаҳардаги Чироқчи тўпи, Юнус хўжа авлоди, Олти оға-ини тўпи, Ҳалимчи хўжалар, хонкўчаликлар, Олтинжилов авлоди каби уруғларнинг узоқ томирларигача маълум. Еттиота мавзеида (ҳозир Ўртоқ маҳалла) турувчи Дўрман Асқархўжа ўғли 18 бобокалонининг номларини айтиб беради. Аҳмад Яссавий ҳикматларида тилга олинган, қадимда боғ-роғлари билан машҳур бўлган Қорачуқ работидаги Қулой тўпининг улуғлари 92 ёшга кирган Маман маҳсумдан таълим олиб, бобокалонларининг номини кўнгил тумори қилиб олганлар. Чоға қишлоғидаги, Учавлод, Чимир, Минг, Дувлон, Тоғай, Иқондаги Абдумавлон, Турсунмуҳаммад, Аллобқороғон тўпларининг бугунги илдизлари ҳам маълум. Учавлодлик Зулфия опа етти отасининг исми, касб-корларини гапириб берди.\nШажаранинг шарофатидирки, буюк бобокалонимиз, дунёга машҳур Аҳмад Яссавийнинг қарийб 1500 йиллик авлодлари исм-шарифлари, умр кечирган жой — қадамжоларини «Насабнома»дан билиб олдик.\nЮқорида жумҳуриятимизнинг баъзи вилоятларида шажара битиш кам қўлланилган, дедик. Шундай бўлса-да, айрим эътиқодли оилалар ўтмиш авлодларини яхши эслайди. Масалан, Жиззах вилоятининг Бахмал тумани, Беккелди қишлоғидаги 82 ёшли Жаҳонгир бобо олти отасининг номини айтди. 5 ўғил, 3 қиз ўстирган, келинлари четдан, 4 невара келин туширган, 26 невара, чевара, эвара, дувара кўрган.\nСамарқанд вилоят, Пойариқ тумани, Оллоёрқудуқ қишлоғидаги 68 ёшли колхозчи Тўрақул ака эса фақат отаси Али, бобоси Турдиқулнинг номини билади, холос. Икки қорин ошган туғишгани (амакиси) қизига уйланган.\nҚашқадарё вилоят Чироқчи туманидаги Сўлиқ қишлоғидан Исматилла Акрам ўғли икки отадан нарига ўтолмади. Қорақалпоғистоннинг Кегейли тумани «Кегейли» давлат хўжалигидаги Худоёр Оллоёр ўғли ҳам отаси Оллоёр, бобоси Сойит номини билади, холос.\nХулоса қилиб айтганда, биз бировни айблаш, камситиш ниятида эмасмиз, шунчаки бор ҳолатни таҳлил қилиб, фикр-мулоҳаза юритмоқдамиз. Бизнингча, авлодларини билмаслик, қариндош-уруғлари билан яқин, алоқада бўлмай, тентираб, тарқалиб кетишдан бўлади. Бундай оилаларда ўсган фарзандлар қариндошлар меҳридан маҳрум бўлиб, муқаддас урф-одатларимизни унутиб юборадилар. Дунёга ёлғиз келгандай, умрлари термулиб ўтади. Турмуш мушкулотлари билан қийналиб, эзилиб кетадилар. Бурунгилар «бўлинганни бўри ер», деганда шундай кишиларни назарда тутганлар.\nЭнди бир неча калима халқимиз — миллатимизнинг одат, одоби хусусида. Ўзбек халқининг, умуман мусулмон оламининг одоб, ахлоқ, урф-одатлари дунёнинг жуда кўп миллатларига ибрат бўларлидир. Бу урф-одатларнинг бир қисми қабилачилик давридаёқ таркиб топган. Масалан, катталарга ҳурмат, кичикларга шафқат билан қараш, аёлларни ишлатмаслик, ҳалол меҳнат қилиш, хиёнат, ўғрилик қилмаслик ва бошқа яхши одатлар халқимизда қадим-қадим замонлардан бери мавжуд.\nМовароуннаҳр халқларининг маънавий камолатида Ислом динининг таъсири кучли бўлди. Қуръони каримда ота-онага оқ бўлмасдан (юзи қора бўлмасдан), уларнинг розилигини олиш, қариндош-уруғчилик ришталарини маҳкам тутиш ва бошқа мўмин-мусулмонлар билан меҳр-оқибатли бўлиш таъкидланади. Ер юзида бузғунчилик қилиб юрган, одамлар ичида фитна-фасод қўзғаш, иймон-эътиқод йўлларига тўсқинлик қилиш ва бошқа бузуқ ишлар билан машғул бўлиш қораланади.\nҲадисда: «Одамларга яхшилик қилиш ва қариндошлар билан яқин алоқада бўлиб, ҳол-аҳвол сўрашиб туриш — бу, савоби тез тегадиган хайрли ишлардандир. Одамларга кенг юракли бўлинглар. Зоту насабларингни яхши таниб олинглар, токи қариндошлар билан алоқа яхши бўлсин. Ўз яқинларига мурувватли бўлмаса, унинг яқинлигидан фойда йўқ, ўзи узоқ тургани билан мурувватли бўлса, узоқлигининг зарари йўқ», дейилган\nЎтган асрда чоп этилган «Саодати турк» китобининг «Болани тарбия қилмоқ» бобида шундай дейилади: «Фарзандингга озор берма, аммо бадхўйликка ўргатма. Фарзандга илм, одоб ўргатмак, яхши таълим бермак лозим».\n…Бола катталар орасига бормасин, ўтирмасин, ўсмир аёллар, қизларга қарамасин. Фарзанд ота-онасидан берухсат сафарга отланмағай. Фарзанд ҳажга боришдан маъно қилса (хоҳласа), тўхтатмоқ (ота-она рухсат этмаса) дуруст, ва лекин, илм ўрганмоқ учун беижоз (рухсатсиз) сафар қилса, жоиздир». Шу китобнинг «Никоҳ тўғрисида»ги бобида яна айтиладики, «Дуруст эрмаски, оғайиндан — хешдан қиз (келин) олмоқлик. Ондоғ қилинса, фарзанд ожиз бўлғай». («Саодати турк», 284-бет.)\nЯқинда Андижон вилоятининг Балиқчи ноҳиясида истиқомат қилувчи Ўғилхон Рўзиқулова деган ажойиб аёл билан ҳамсуҳбат бўлиб қолдим. Саксонни қоралаб қолган, авваллар давлат идораларида ҳам ишлаб, эл-юрт орасида кўп юрган бу аёлдан оилавий атамаларни сўрадим. Келинлар бир-бирларини «овсин», уйдаги катта қиз — аёлни «эгачи», «отин-опа», қайноғани — «муллака», «каттака» деб номлашаркан. Қайин сингил, қайин укаларни «кенжатой», «муллабача», «тўражон», «сулув қиз», «қорасоч», «пошшоқиз», дея чақираркан.\nЎғилхон аядан яна шуни билдимки, фарзандга отасининг ака-укаси «амаки», онасининг опа-синглиси «хола», отанинг опа-синглиси «амма» ҳисобланаркан. Ака-укаларнинг фарзандлари бир-бирларига амакивачча, опа-сингилнинг болалари бир-бирларига «бўла» бўларкан. Фарзанд отасининг ака-ука, опа-сингилларига жиян, отанинг ака-укаси унга тоға аталаркан. Куёв қаллиғининг синглисини «болдиз» деса, болдизи уни «язна» (туркистонча) — почча деяр экан. Бир оила, бир авлоддан икки қизга уйланган йигитлар бир-бирига «божа» бўлар экан.\n— Энди унашиш, қуда-андачиликка келсак, «қайчи қуда», «қарши қуда» деганларимиз бор, — деб сўзини давом этказди Ўғилхон ая. — «Қайчи қуда» — ўша уй, уруғдан, авлоддан йигит томонга яна бир келин олинса, «қарши қуда» — иккала томон қиз бериб, қиз олишса айтилади. «Ич куёв — ит куёв» дегани ҳам бор. Бу, келинни узатиб олмай, куёв келиб-кетиб юрса ёки қайнотасиникида муқим яшаса айтилади. Бундайи жуда кам учрайди. «Ит куёв» дегани номусдан айтилгани.\nСуҳбатимиз охирида Ўғилхон аянинг ўз авлоди билан қизиқдим. Ота томондан бобоси Пирмат ота 84 ёшида вафот этган. Она томондан бобоси Нормат бобо 96 ёшида дунёдан ўтган. Онаси Ўлуғча биби 104 ёшга етган, ҳаётлар. Аммаси Рисолат биби 106 ёшда, ҳали тетик. Ўзи тўрт ўғил, икки қиз кўриб, тарбиялаб катта қилган. 25 невара, 5 чеваралик бўлганлар. Энди авара кўряптилар. «Дувара, бегоналарни кўролмасмиз», деб қўяди.\n— Бегона нима дегани, деб сўрадим.\n— Бегона, нима десам экан, узоқлашган, етти авлоддай бўлиб кетади-да.\nМақоламизнинг якунида халқимизнинг яна айрим урф-одатлари хусусида тўхталмоқчиман. Илгари жумҳуриятимизда ерли халқ жуда тўкин, осойишта яшаган. Шаҳарда ҳунарманд, савдогарлар, қишлоқда деҳқонлар, чорвадорлар истиқомат қилганлир. Хотин-қизлар ишламаганлар. Шаҳар ва қишлоқларда рўзғорни эркаклар тебратган, озиқ-овқат тўкин бўлган. Аҳолининг аксарият қисми ўтроқ ҳаёт кечирувчи халқ бўлганидан тинч-тотув яшаганлар. Кишилар ўртасида ўзаро ишонч, ҳақгўйлик, ҳалоллик ҳукм сурган. Ҳовлиларнинг дарвозалари қулф нималигини билмаган.\nМаъракалар, тўйлар байрамона ўтказилган. Шаҳар майдонларида сайллар бўлиб, полвонлар, чавандозлар, масхарабозлар, кўз боғловчилар томошалар кўрсатишган. Меҳмонхона, чойхоналарни машшоқлар, ҳофизлар обод қилишган. Йигитлар гап, тўкмаларда юрганлар. Қишлоқларда жўрабўза, кураш, қўчқор уриштириш, кўпкари, пойга, қовун сайили давом этган. Буғдой, тариқ, жўхори ва бошқа экинларни ўришда ҳашар тўйлари қилишган. Шаҳар ва қишлоқларда ҳайит, рўза ифтори, хатим, худойи, ҳалим, сумалак йиғинларига таклифсиз жамоа бўлиб келишган. Мачитларда қовм (жамоа) муаммолари ва тартиботдан маслаҳатлар қилиниб турилган. Қиш кечалари маҳалла, гузарларда китобхонлик бўлиб, унда «Ҳикмат», «Рустам-достон», «Амиррамза», «Бедил», «Боқирғоний», «Сўфи Оллоёр», «Машраб» каби китоблар тингланган. Хотин-қизлар ўз иффати, жамоли ва назокатини сақлаб, ичкарида уй-рўзғор юмушларини бажарган. «Қиз оқшоми», «Келин тушди», «Бешик тўйи», «Қутлуғ бўлсин» ўтказганлар.\nҲар вилоятда ўз одатларича сайиллар ўтказилган. Бухорода «Наврўз», «Гули сиёҳ», ҳайит сайиллари, «Мушкулкушод», «Ошисешанба» маъракалари расм бўлган. Бундай ҳайит, сайил, маъракаларга халойиқ йиғилиб, дўстлик, бирлик ўз-ўзидан туғиларди. Қани энди, ўша урф-одатлар тикланиб, меҳрибонлик ошса…\nҚисқаси, бизда бундай ажойиб одатлар ва расм-русмлар жуда кўп бўлиб, халқимизнинг катта маънавий мулки саналади. Бу мулкни кўз қорачиғидай асраб, кўпайтириб, келажак авлодларга мерос қилиб қолдириш ўз халқининг фарзанди бўлган ҳар бир инсоннинг шон-шараф ишидир.\n← Аввалги Аввалги Ойгул Убайдулла қизи. Соғинч қўшиғи (ҳикоя)\nКейинги → Кейинги: Неъмат Арслон. Санггисополтош (2013)


Чичаритони сотиб юборган "Байер" энди ўзига ҳужумчи изламоқда\n21 август, 2017, 10:20\nЛеверкузеннинг “Байер” клуби мураббийлар штаби ёзги трансфер якунига қадар жамоанинг ҳужум чизиғини кучайтириш учун ҳужумчи сотиб олишни режалаштирмоқда. Бу ҳақда клуб спорт директори Руди Фёллер айтиб ўтди.\n“Кўриниб турибдики, биз бу борада баъзи ишларни амалга оширишимиз керак. Бу фақат чемпионатнинг илк турида мағлубиятга учраганимиз учун эмас”, - дейди Фёллер Goal интернет-порталига берган интервьюсида.\nЭслатиб ўтамиз, Хейко Херрлих шогирдлари Бундеслиганинг дастлабки турида “Бавария” меҳмони бўлишган ва якунда 3:1 ҳисобида имкониятни бой бериб қўйишган эди.\nМаълумот учун, “Байер” мавсумлар оралиғида ўзининг мексикалик форварди – Хавьер Эрнандесни (Чичарито) Лондоннинг “Вест Хэм” клубига сотиб юборган эди.


«Америкаликларнинг иқтисодий билимлари яхшилиги — миф». Иқтисодчи Беҳзод Ҳошимов билан интервью - Daryo\n18:32, 28.02.2021 27513\n«Америкаликларнинг иқтисодий билимлари яхшилиги — миф». Иқтисодчи Беҳзод Ҳошимов билан интервью\n«Дарё» ёш иқтисодчилардан бири Беҳзод Ҳошимов билан бўлган Ўзбекистон иқтисодиёти эркинлиги, иқтисодий саводхонлик ва иқтисодчилар ҳақидаги интервьюни тақдим этади.\n— Бугун Ўзбекистон иқтисодиётининг қанчалик эркинлиги, иқтисодий саводхонлик ва иқтисодчилар ҳақида халқ тилида суҳбат қиламиз. Рухсатингиз билан саволларга ўтсам. Давлатнинг иқтисодий эркинлиги нима ва у қандай ўлчанади?\n— Сиз давлат деган сўзни ишлатдингиз, менимча, мамлакат сўзи тўғрироқ бўлади. Мен ўйлайманки, давлат деганда, давлат институтлари тушунилади, мамлакат деганда эса маълум бир ҳудуд ва ундаги аҳолини тушуниш мумкин. Иқтисодий эркинлик нисбатан янги мавзу деёлмаймиз, чунки иқтисодий эркинлик ҳақида дебатлар 200 йиллардан бери давом этиб келяпти.\nЯхши янгилик шундаки, дунёнинг аксар мамлакатлари охирги 250 йилларда иқтисодий ва бошқа жабҳаларда анча эркинлашди. Лекин, албатта, қайсидир мамлакатлар кўпроқ эркинроқ, қайсидирлари эса камроқ эркинроқ. Бугунги кунда, охирги 10—15 йилдан ортиқроқ пайтда бир неча институтлар, тадқиқот марказлари ва илмий марказлар мамлакатларнинг нисбий эркинлик даражасини ўлчашни бошлашди. Масалан, Heritage Foundation ва бошқалар Economic Freedom Index кўрсаткичларини эълон қилиб келишади. Улардаги рейтингларни ҳисоблаш мантиғи тўғри ва албатта, фойдали, лекин мутлақ ҳақиқат дейишимиз қийин. Чунки уларда ўлчовга қараб нисбий натижа чиқади.\nМисол учун, рейтингда 113 ва 114-ўринларда жойлашган мамлакатларнинг рақамлардаги фарқи унчалик тўғри бўлмаслиги мумкин, лекин 24 ва 114-ўриндаги мамлакатларни таққослашда бизга яхшироқ мулоҳаза қилишимизда ёрдам беради.\nРейтингларда мулк ҳуқуқи дахлсизлиги, инсонлар, корхоналар ва давлат ўртасида ўзаро шартномаларнинг қанчалик амал қилиниши, мамлакатда алоқалар қанчалик қонуний амал қилиниши, савдога бўлган эркинлик, пулларни олиб кириш ва олиб кетиш эркинлиги, капитал назорати, меҳнат кучи эркинлиги, яъни корхоналар қанчалик одамни ишга ола олиши ё ишдан бўшата олиши ёки одамлар хоҳлаган ишга кира олиши ёки ишни тарк эта олиши, шу каби кўрсаткичлар эътиборга олинади.\nБундан ташқари, ички миграция масаласи, масалан, Ўзбекистонда катта муаммо прописка масаласи эди, бу мамлакатимизнинг иқтисодий эркинлигининг чегараланиши эди.\nИқтисодий ва сиёсий эркинлик бир-бирига боғлиқ бўлиши мумкин, лекин улар ҳар хил нарсалар. Бир хил иқтисодчилар айтадики, иқтисодий эркинлик сиёсий эркинлик учун шарт бўлган омил, бошқа иқтисодчиларга кўра эса бу етарли омилдир. Иқтисодий эркинлик даражаси бу инсонлар ўйлаб топган табиий бир нарса эмас, килограммга ўхшаган ўлчов эмас ва ҳисоблаш индикаторлари ҳам субъектив. Лекин бундай рейтингларнинг мантиғи шундаки, рейтинглар инсонлар ўз иқтисодий ҳаётларини қуриши учун тўсиқ ва чегараларнинг қанчалик даражадалигидан келиб чиққан.\n— Сиз ҳозир иқтисодий эркинлик кўрсаткичи индикаторлари ҳақида айтиб ўтдингиз, Heritage доимий эълон қилиб борадиган иқтисодий эркинлик индексининг бир индикатори — бу давлат яхлитлиги — government integrity ҳисобланади. Шу ҳақда айтиб ўтсангиз.\n— A person of integrity деганда омонатни ишонса бўладиган, ишончли одам деб тушунса бўлади. Демак, government integrity бу давлат ўз бўйнига қўйилган масъулиятларни бажариши, дегани.\n— Давлат яхлитлиги деганда давлат органлари фаолиятининг коррупцион ҳолатлардан холилик даражаси деган тушунчадан келиб чиқсак, коррупциянинг таъсири Ўзбекистонда қандай?\n— Ўзбекистон — коррупцияни нисбий қабул қилиш индексида дунёда энг коррупциялашган мамлакатлардан бири. Бу субъектив фикр бўлгани билан, бунда ҳақиқат ҳам бор. Яъни, биз бу мамлакатда яшаймиз ва биламиз, бу мамлакатда кўп нарса коррупция билан боғлиқ. Мен ўйлайманки, Ўзбекистонда коррупциянинг «уникал» муаммоси унинг табиат қонуни эмас, ўйин қоидалари шундай шаклланганидир.\nМасалан, яқин тарихимизда ҳам, 2017 йилгача ҳам жуда кўп коррупция аралашган соҳалар бор эди. Масалан, чет эл валюталарини айирбошлашни бозорда амалга оширсангиз, бу жиноят эди ва бир хил одамлар коррупция йўли билан давлатдан 4000 сўмга доллар сотиб олиб, кўчага чиқиб 8 минг сўмдан сотарди ва бу жуда катта коррупция механизмини келтириб чиқарган, шунинг натижасида ҳаётнинг кўп жабҳаларида хунук ишлар бўлган.\nОхирги 4 йилда буни давлат бозорга чиқариб юборди ва ўша соҳадаги коррупция таг-туги билан ўзгариб кетди. Бу билан халқнинг менталитети, инсонларнинг ўзи, таълими ўзгаргани йўқ. Мен кўп ўқийман, коррупцияни йўқотиш учун халқнинг менталитетини ўзгартириш керак, болаларга мактабдан, боғчадан коррупцияга қарши курашишни ўргатиш керак, дейишади. Бу, албатта, хато фикр, чунки коррупциянинг жамиятга тааллуқли қисми бордир, лекин коррупция — бу ўйин қоидаларига бўлган жавоб. Коррупция кўп муаммоларга сабаб деёлмайман, лекин коррупция нотўғри тизимнинг бир реакцияси. Коррупция баъзида бир хил нарсаларнинг сабаби, аксарият ҳолларда эса нотўғри ва қинғир ғоянинг оқибатидир. Хулоса ўрнида коррупциянинг давлатга таъсири жиҳатидан қарайдиган бўлсак, бу ерда ечим нисбатан осон.\n— Халқимиз иқтисодий эркинлик ҳақида, иқтисодиёт ҳақида билиши, умуман, иқтисодий саводхонлиги ошиши қанчалик муҳим? Бу иқтисодий эркинлик даражасига қандай таъсир қилади?\n— 1988 йилда бир гуруҳ америкалик иқтисодиётчилар — Лоуренс Саммерс, Роберт Шиллер, Лоуренс Кац каби кучли иқтисодчилар Собиқ Иттифоққа келишди ва иқтисодий ислоҳотлар қилиш ҳақида ҳукумат билан гаплашишди. Шунда ҳукумат раҳбари биздаги инсонлар бозор иқтисодиётига тайёр эмас, яъни уларнинг иқтисодий саводхонлиги жуда паст, деган фикрни айтди. Кейин Роберт Шиллер россиялик иқтисодчи Максим Бойко билан қизиқ тадқиқот қилди. Улар Москва ва Нью-Йорк шаҳридаги инсонларга иқтисодий саводхонликка оид саволларни беришди ва жудаям қизиқ натижа топишди. Яъни инсонларнинг бозор иқтисодиётига бўлган муносабатлари Москва ва Нью-Йоркда катта фарқ қилмайди. Америкаликларнинг иқтисодий билимларни яхшироқ билишини миф десак ҳам бўлади.\nТўғри, АҚШдаги қайсидир элита қатламда иқтисодий билимлар Россиядаги ва Ўзбекистондаги инсонлардан баландроқ, лекин умумий жамиятда ўқимишлилар фоизи катта бўлмагани учун иқтисодий билимларга ҳамма тенг қарайди. Иккинчи томондан, билиш ва муносабатда бўлиш икки хил нарса.\nМисол учун, АҚШда ҳам жуда машҳур одамлар Ерни думалоқ эмас, текис деб билишади ва керак бўлса, жуда кўп муҳокамалар қилишади. Шунинг учун, агар Ўзбекистонда инсонларнинг иқтисодий билим даражалари АҚШ ёки Ғарбий Европадагига тенглашган тақдирда ҳам бирор нарса ўзгарадими, йўқми айтолмайман.\nЛекин яна шуни айтиш ҳам керакки, иқтисодий саводхонликка антоним бу иқтисодиёт ҳақида билмаслик эмас, балки иқтисодиёт ҳақида нотўғри тушунчага эга бўлиш. Яъни Ўзбекистондаги ҳеч қачон иқтисодиётни ўрганмаган одамга иқтисодиётни ўргатиш иқтисодиёт ҳақида нотўғри тушунчага эга одамга ўргатишдан анча осонроқ. Бизда иқтисодиёт деганда фан эмас, қандайдир нуқтаи назар, фалсафа деб тушунишади ва уни жудаям сиёсийлаштириб юборишади. Бунинг сабаблари кўп, мисол учун, рус иқтисодчиси Константин Сонин ва кўп иқтисодчиларнинг фикрича, Собиқ Иттифоқда ижтимоий фанлар, айниқса, иқтисодиёт деярли ўрганилмаган ва АҚШда чоп этилган китоблар эса оммага ўқиш мумкин эмас эди ва фан жиҳатдан иқтисодиёт анча паст эди. Ваҳоланки, ХХ аср бошларида Слуцкий, Кантарович ва Марков деган одамлар Нобель мукофотини олиши керак бўлган муҳим иқтисодчилар бўлишган, яъни ўша пайтдаги рус иқтисодчилари АҚШ иқтисодчилари билан солиштирса бўладиган даражада эди.\nКейин иқтисодиётни ўрганиш ман этилган ва сиёсий иқтисодиёт каби дарслар олиб кирилган. Охирги 90 йилларда иқтисодиёт фан сифатида деярли ўрганилмагани учун фан сифатида тасаввурлар ҳам кам. Сонин фикрича, 93 йилдан кейин Россияда иқтисодий мактаблар очила бошлаган ва Россия жамиятида иқтисодиёт фан сифатида ўрганила бошланган. Хулоса қиладиган бўлсак, умумий саводхонлик ошиши таъсирини билмайман, лекин қарорларни қабул қилувчи қатламлар ичида иқтисодиётга фан нуқтаи назаридан қараш ва иқтисодий жоҳилиятдан кетиш яхшироқ бўларди.\n— Иқтисодий саводхонликни ошириш ва иқтисодиётни фан сифатида инсонларга етказиш учун иқтисодчи талабаларга қандай тавсиялар берасиз?\n— Шахсан ўйлайманки, мен иқтисодиётни фан сифатида оммалаштириш учун ҳисса қўшишга ҳаракат қиламан. Масалан, Telegram каналим бор, YouTube’да видеолар оламан ва «Gazeta.uz»да мақолалар ёзаман ва менинг асосий мақсадим — илм-фан одамларини эшитиш ва фанни зерикарли нарса эмас, ҳаммага қизиқ қилиб таништириш. Иқтисодиёт бу фақат кўзойнак таққан, ғалати гапирадиган ўрта ёшли эркаклар гапирадиган нарса эмас, бу ҳамма учун муҳим ва қизиқ фан эканлигини тушунтирмоқчиман. Агар сиз яхши ёза олсангиз ва бунга қизиқиш бўлса, бу, албатта, мақсадга мувофиқдир. Сизнинг иқтисодиёт фанини оммалаштираётганингиз фойдасини бутун жамият кўриши мумкин, лекин харажатни фақат сиз қиласиз. Шунинг учун, буни яхшилаб ўйлаб, ҳисоблаб кўриш керак.\n— Иқтисодиётни билиш ҳаётни яхшилайдими?\n— Иқтисодиёт инсонларнинг ҳаётларини яхшилайди, бунга шубҳам йўқ. Лекин иқтисодиётни билиш ва у билан шуғулланиш уни билган одамнинг ҳаётини яхшилайдими, йўқми билмайман. Ҳар қандай фанни билиш уни билган инсонга бахт ёки бахтсизликлар олиб келиши мумкин, лекин фаннинг ўзи, албатта, инсонларни бахтли қилишга хизмат қилади. Иқтисодчиларнинг ёмон томони бу ҳар доим оқилона ҳаракатни қидиришни бошлашади. Сиз иқтисодчи бўлсангиз одамларни нооқилона ҳаракатда айблаёлмайсиз, масалан, тўйларга кўп пул сарфлашни тентаклик дейишади, сиз биласиз бу тентаклик эмас, бу ўша инсон учун оқилона қарор. Инсон иқтисодиётни билишининг яхши томони бу инсонларнинг хатти-ҳаракатларини баҳолай олади. Иқтисодиётни билган инсон бахтлироқми, йўқми буни билмайман, тўғриси.\n— Математиканинг иқтисодиётни билишдаги ўрни ҳақида айтсангиз.\n— Илм-фанни ўрганувчи инсонга бугунги кунда инглиз тили сув ва ҳаводек зарур бўлганидек, математика иқтисодиётнинг тили ҳисобланади. Математикани билмасдан иқтисодиётни билиш мумкинлигини тасаввур қилолмайман. Бу худди таржима қилинган китобни ўқишдай гап. Чунки иқтисодчилар математик моделлар орқали гаплашишади. Математикани билиш иқтисодиётни тушуниш учун шарт бўлган омил, лекин етарли бўлган омил эмас. Яъни метематикани билиш иқтисодиётни билишга ёрдам беради, лекин математикани билди, дегани иқтисодиётни тушунди дегани эмас. Математикани ҳам, иқтисодиётни ҳам билиш инсонга тушуниш бахтини беради. Мен учун ҳам қандайдир жараёнларни, хатти-ҳаракатларни тушуниш бу олий мақсад ва завқдир. Да Винчининг гапи бор-ку: «The noblest pleasure is the joy of understanding».\n— Беҳзод ака, берган барча жавобларингиз учун раҳмат, кетказган вақтингиз ва илмингизга рози бўлинг.\n— Сизга ҳам катта раҳмат.\nЖаҳон иқтисодиёти ва дипломатия университети талабаси Эъзоза Холмуродова суҳбатлашди.\n22:26 Бугун 32\n22:16 Бугун 888\n21:57 Бугун 1961\n21:36 Бугун 3181\n22:28, 14.10.2021 77475\n07:34, 15.10.2021 65643\n17:12, 14.10.2021 59885


Нурофен Экспресс – medu.uz – Дорилар ҳақида маълумотлар ўзбек тилида\nHome Йўриқномалар Нурофен Экспресс\nПрепаратнинг савдо номи: Нурофен® Экспресс\nфаол модда: 200 мг ибупрофен,\nёрдамчи моддалар: 218,33 мг макрогол-600, 25,6 мг калий гидроксиди, 17,07 мг сув;\nкапсула қобиғи: 119,8 мг желатин, 58,19 мг 76% ли сорбитол эритмаси, 0,485 мг пунц бўёвчиси [Понсо 4R] (E124), 15,02 мг сув, оқ сиёҳ [Опакод WB NS-78-18011] (48% сув, 29% титан диоксиди (E171), 10% пропиленгликоль, 8% изопропанол, 5% гипромеллоза).\nТаърифи: қизил рангли, овал шаклли, яримтиниқ оқ рангли NUROFEN ёзуви бўлган, рангсиздан оч-пушти ранглигача суюқлик сақловчи юмшоқ желатин капсулалар.\nНостероид яллиғланишга қарши препаратлар (НЯҚП) гуруҳига мансуб бўлган, пропион кислотасининг ҳосиласи ибупрофеннинг таъсир механизми оғриқ, яллиғланиш ва гипертермик реакциянинг медиаторлари – простагландинлар синтезини ингибиция қилишига боғлиқдир. Циклооксигеназа 1 (ЦОГ-1) ва циклооксигеназа 2 (ЦОГ-2) танламай блоклайди, бунинг оқибатида простагландинлар синтезини тормозлайди. Оғриққа қарши тез йўналтирилган (оғриқ қолдирувчи), иситмани туширувчи ва яллиғланишга қарши таъсир кўрсатади. Бундан ташқари, ибупрофен тромбоцитлар агрегациясини қайтувчан ингибиция қилади.\nСўрилиши – юқори, меъда-ичак йўллари (МИЙ) дан тез ва деярли тўлиқ сўрилади. Препаратнинг 2 капсуласи оч қоринга қабул қилингандан сўнг ибупрофен қон плазмасида 15 минутдан сўнг аниқланади, ибупрофеннинг қон плазмасидаги максимал концентрацияси (Сmax) га 30-40 минутдан кейин эришилади, бу, 200 мг қобиқ билан қопланган таблетка дори шаклидаги Нурофен® препаратининг эквивалент дозаси қабул қилинганидан сўнг кузатиладиган кўрсаткичдан икки марта тезроқ.\nПрепаратни овқат билан бирга қабул қилиш максимал концентрацияга эришиш вақтини (ТСmax) ошириши мумкин. қон плазмаси оқсиллари билан боғланиши 90% дан юқори, ярим чиқарилиш даври (Т1/2) – 2 соат. Бўғимлар бўшлиғига секин киради, плазмадагига нисбатан юқорироқ концентрацияни ҳосил қилиб, синовиал тўқимада тутиб қолинади. Сўрилганидан сўнг фармакологик фаол бўлмаган R-шаклининг тахминан 60% фаол S-шаклига аста-секин айланади. Жигарда метаболизмга учрайди. Буйрак орқали (ўзгармаган ҳолда кўпи билан 1%) ва камроқ даражада сафро билан чиқарилади.\nКекса одамларда ёшроқ инсонларга нисбатан препаратнинг фармакокинетик профилида аҳамиятли фарқлар аниқланмаган.\nНурофен® Экспресс бош оғриғи, мигрень, тиш оғриғи, оғриқли ҳайз кўриш, невралгия, белдаги оғриқ, мушак ва ревматик оғриқларда; грипп ва шамоллаш касалликларидаги иситмалаш ҳолатларида қўлланади.\nПрепаратни қабул қилишдан олдин йўриқномани диққат билан ўқиб чиқинг.\nИчга қабул қилиш учун. Фақат қисқа муддат қўллаш учун.\nКатталар ва 12 ёшдан ошган болалар: ичга 1 капсула (200 мг) дан, чайнамасдан, суткада 3-4 мартагача. Капсулани сув билан ичиш лозим. Препаратни қабул қилиш орасидаги интервал 6-8 соатни ташкил қилиши керак. Тезроқ терапевтик самарага эришиш учун катталарда бир марталик дозани суткада 3 мартагача 2 капсула (400 мг) гача ошириш мумкин.\nМаксимал суткалик доза 1200 мг ни ташкил қилади. 12-17 ёшгача бўлган болалар учун максимал суткалик доза 1000 мг ни ташкил қилади.\nАгар препарат қабул қилинганидан кейин 2-3 кун давомида симптомлар сақланса ёки кучайса, даволашни тўхтатиш ва шифокорга мурожаат қилиш зарур.\nНожўя самаралар асосан дозага боғлиқдир. Қуйида санаб ўтилган ножўя реакциялар ибупрофенни суткада 1200 мг (6 капсула) дан ошмайдиган дозаларда қисқа муддат давомида қабул қилинганда аниқланган. Сурункали ҳолатларни даволаганда ва узоқ муддат қўлланганда бошқа ножўя реакциялар пайдо бўлиши мумкин\nТез-тез эмас: юқори сезувчанлик реакциялари – носпецифик аллергик реакциялар ва анафилактик реакциялар, нафас олиш йўллари томонидан реакциялар (бронхиал астма, шу жумладан уни зўрайиши, бронхоспазм, ҳансираш, диспноэ), тери реакциялар (қичишиш, эшакеми, пурпура, Квинке шиши, эксфолиатив ва буллез дерматозлар, шу жумладан токсик эпидермал некролиз (Лайелл синдроми), Стивенс-Джонсон синдроми, кўп шаклли эритема), аллергик ринит, эозинофилия.\nТез-тез эмас: қоринда оғриқ, кўнгил айниши, диспепсия (шу жумладан жиғилдон қайнаши, қоринни дам бўлиши).\nЖуда кам ҳолларда: пептик яралар, меъда-ичакдан қон кетиши ёки тешилиши, мелена, айниқса кекса пациентларда баъзи ҳолларда ўлим билан якунланувчи қон аралаш қусиш, ярали стоматит, гастрит.\nЖуда кам ҳолларда: жигар фаолиятини бузилиши (айниқса узоқ муддат қўлланганида), гепатит ва сариқлик.\nЖуда кам ҳолларда: ўткир буйрак етишмовчилиги (компенсвацияланган ва декомпенсацияланган), айниқса қон плазмасида мочевина концентрациясини ошиши ва шишларни пайдо бўлиши билан бирга узоқ муддат қўлланганда, гематурия ва протеинурия, нефритик синдром, нефротик синдром, папилляр некроз, интерстициал нефрит, цистит.\nЖуда кам ҳолларда: асептик менингит.\nТез-тезлиши номаълум: бронхиал астма, бронхоспазм, ҳансираш.\n«жигар» трансаминазалар фаоллиги (кўтарилиши мумкин)\nБронхиал астма, бурун ёки бурун олди бўшлиқларининг қайталанувчи полипози ва ацетилсалицил кислотаси ёки бошқа ностероид яллиғланишга қарши препаратларни ўзлаштиролмасликни тўлиқ ёки нотўлиқ қўшилиб келиши (шу жумладан анамнездаги).\nУшбу бўлимда кўрсатилган ҳолатлар бўлганида, препаратни қўллашдан олдин шифокор билан маслаҳатлашиш керак. Бошқа НЯҚП ни бир вақтда қабул қилиш, анамнезда меъда яра касаллиги ёки МИЙ да ярадан қон кетишининг бир марталик эпизоди бўлган бўлса; гастрит, энтерит, колит, Helicobacter pylori инфекциясини борлиги, ярали колит; бронхиал астма ёки зўрайиш босқичидаги ёки анамнездаги аллергик касалликлар – бронхоспазм ривожланиши мумкин; тизимли қизил югурик ёки бириктирувчи тўқиманинг аралаш касаллиги (Шарп синдроми) –асептик менингитни хавфи ошади; буйрак етишмовчилиги, шу жумладан сувсизланганда (креатинин клиренси минутига 30-60 мл дан кам), нефротик синдром, жигар етишмовчилиги, портал гипертензия билан кечувчи жигар циррози, гипербилирубинемия, артериал гипертензия ва/ёки юрак етишмовчилиги, цереброваскуляр касалликлар, ноаниқ этиологияли қон касалликлари (лейкопения ва анемия), оғир соматик касалликлар, дислипидемия/гиперлипидемия, қандли диабет, периферик артерияларнинг касалликлари, чекиш, алкоголни тез-тез истеъмол қилиш, яраларни ёки қон кетишларини юз бериш хавфини ошириши мумкин бўлган дори воситаларини, хусусан, перорал глюкокортикостероидлар (шу жумладан преднизолонни), антикоагулянтлар (шу жумладан варфарин), серотонинни қайта қамраб олинишининг селектив ингибиторлари (шу жумладан циталопрам, флуоксетин, пароксетин, сертралин) ёки антиагрегантларни (шу жумладан ацетилсалицил кислотаси, клопидогрелни) бир вақтда қабул қилиш, ҳомиладорлик I-II уч ойлик, эмизиш даври, кекса ёшли пациентлар.\nАцетилсалицил кислотаси: шифокор томонидан буюрилган ацетилсалицил кислотасининг паст дозалари (кўпи билан суткада 75 мг) дан ташқари, чунки бирга қўллаш ножўя самараларни юз бериш хавфини ошириши мумкин. Бир вақтда қўлланганда ибупрофен ацетилсалицил кислотасининг яллиғланишга қарши ва антиагрегант таъсирини пасайтиради (антиагрегант восита сифатида ацетилсалицил кислотасининг кичик дозаларини қабул қилаётган пациентларда, ибупрофенни қавбул қилиш бошлангандан кейин ўткир коронар етишмовчиликни ривожланиш тезлиги ошиши мумкин).\nБошқа НЯҚП, шу жумладан ЦОГ-2 нинг селектив ингибиторлари: НЯҚП гуруҳидан икки ва ундан ортиқ препаратларни бир вақтда қўллашдан, ножўя самараларни юз бериш хавфи ошиши мумкинлиги туфайли бир вақтда қўллашдан сақланиш керак.\nЮрак гликозидлари: НЯҚП ва юрак гликозидларини бир вақтда буюрилиши юрак етишмовчилигини оғирлашишига, буйрак калаваси фильтрацияси тезлигини пасайишига ва қон плазмасида юрак гликозидларининг концентрациясини ошишига олиб келиши мумикн.\nМифепристон: НЯҚП ни қабул қилишни, мифепристон қабул қилингандан кейин камида 8-12 кундан сўнг бошлаш лозим, чунки НЯҚП мифепристоннинг саарадорлигини пасайтириши мумкин.\nЦефамандол, цефоперазон, цефотетан, вальпроат кислотаси, пликамицин: гипопротромбинемияни ривожланиш тезлиги ошади.\nБуйрак найчаоари секрециясини блокловчи дори воситалари: ибупрофенни чиқарилишини пасайиши ва унинг плазмадаги концентрациясини ошиши юз беради.\nМикросомал оксидланиш индукторлари (фенитоин, этанол, барбитуратлар, рифампицин, фенилбутазон, трициклик антидепрессантлар): гидроксилланган фаол метаболитларни ишлаб чиқарилиши ошади, оғир интоксикацияларни ривожланиш хавфи ошади.\nМикросомал оксидланиш ингибиторлари: гепатотоксик таъсир хавфи пааяди.\nПерорал гипогликемик дори воситалари ва инсулин, сульфонилмочевина ҳосилалари: самараси кучаяди.\nАнтацидлар ва колестирамин: сўрилиши сусаяди.\nКофеин: оғриқ қолдирувчи самараси кучаяди.\nУзоқ муддатли даволаниш вақтида периферик қон манзарасини ва жигар ҳамда буйракнинг функционал ҳолатини назорат қилиш керак. Гастропатия белгилари пайдо бўлганида эзофагогастродуоденоскопия, қон умумий таҳлилини (гемоглобин миқдорини аниқлаш), аҳлатда яширин қон борлиги юзасидан таҳлилини ўз ичига олувчи синчков назорат кўрсатилган. 17-кетостероидларни аниқлаш зарурати туғилганида, текширишдан 48 соат олдин препаратни бекор қилиш керак. Даволаниш даврида этанолни қабул қилиш тавсия этилмайди.\nҲомиладорликни режалаштираётган аёллар учун маълумот: ушбу дори воситалар циклооксигеназани ва простагландинлар синтезини сусайтиради, овуляцияга таъсир кўрсатиб, аёлларда репродуктив фаолиятни (даволаш бекор қилинганидан кейин қайтувчан) издан чиқаради.\nПрепаратни ҳомиладорликнинг III уч ойлигида қўллаш мумкин эмас. Препаратни ҳомиладорликнинг I-II уч ойликларида қўллашдан сақланиш керак, препаратни қабул қилиш зарурати туғилганида шифокор билан маслаҳатлашиш лозим. Ибупрофен гўдакнинг саломатлиги учун бирон-бир салбий оқибатларсиз жуда оз миқдорларда кўкрак сутига ўтиши мумкинлиги тўғрисида маълумотлар мавжуд, шунинг учун, одатда қисқа муддат қабул қилинганда эмизишни тўхтатиш зарурати туғилмайди. Препаратни узоқ муддат қўллаш зарурати туғилганида, препаратни қўллаш даврида эмизишни тўхтатиш масаласини хал этиш учун шифокорга мурожаат қилиш лозим.\nДаволаш: нафас йўлларининг ўтказувчанлигини таъминлаш шарти, ЭКГ ва ҳаёт фаолиятининг асосий кўрсаткичларини пациентнинг ҳолати нормаллашгунига қадар мониторингини ўтказиш билан симптоматик бўлиши керак. Фоллаштирилган кўмирни перорал қўллаш ёки ибупрофеннинг потенциал токсик дозаси қабуол қилингандан кейин 1 соатдан сўнг меъдани ювиш тавсия этилади. Агар ибупрофен сўрилиб бўлган бўлса, ибупрофеннинг кислотали ҳосиласини буйрак орқали чиқариш мақсадида ишқорий суюқликларни ичиш, жадаллаштирилган диурез буюрилиши мумкин. Тез-тез кузатиладиган ёки давомли тиришишларни диазепам ёки лоразепамни вена ичига юбориб бартараф этиш керак. Бронхиал астмани кечиши ёмонлашганда бронходилататорларни қўллаш тавсия этилади.\nКапсулалар 200 мг.\n4, 6, 8, 10 ёки 12 капсуладан ПВХ/ ПВДХ/ алюминий блистерда. 1, 2 ёки 3 блистердан қўллаш бўйича йўриқномаси билан картон қутига жойланади.\nҚуруқ, 25оС дан юқори бўлмаган ҳароратда


Арманистонлик Олимпиада совриндори, жаҳон ва Европа чемпиони Тошкентда + ФОТО / Olamsport.com\nАрманистонлик Олимпиада совриндори, жаҳон ва Европа чемпиони Тошкентда + ФОТО\nТеглар : Юнон-рум курашиАрманистон\nЮнон-рум кураши бўйича Лондон-2012 Олимпидаси кумуш медали совриндори, жаҳон ҳамда Европа чемпионатларининг олтин, кумуш ва бронза медаллари соҳиби, Қозон Универсиадаси вице-чемпиони, арманистонлик афсонавий курашчи Арам Жулфалакян пойтахтимизда меҳмон бўлиб турибди.\nЭътиборга молик жиҳати шундаки, Арам фаолиятидаги жаҳон чемпионатининг ягона олтин медалини айнан Тошкентда ўтган дунё биринчилигида қўлга киритган. Ўшанда у озарбайжонлик Элвин Мурсалиев (9:0), австриялик Флориан Мархл (12:1), мексикалик Хуан Эскобар (11:2), грузиялик Зураб Датунашвили (1:0) ҳамда ҳал қилувчи финал беллашувида хорватиялик Невен Жугай (4:0)ни мағлубиятга учратиб, шохсупанинг энг юқори поғонасига кўтарилган эди. Айнан Тошкентдаги жаҳон чемпионатида яна бир тарихий воқеа рўй берган. Буни мавриди келиб қолгани учун эслатиб кетамиз. Жаҳон чемпионати доирасида ўтказилган Конгрессда ФИЛА номи Бирлашган кураш дунёси (UWW)га ўзгартирилганди.\nКеча Арам Жулфалакян пойтахтимизга ташрифи доирасида бир неча ўн йиллардан бери терма жамоаларимизга истеъдодли курашчиларни етказиб бериб келаётган Республика олимпия захиралари коллежида бўлди. Арманистонлик афсона коллежнинг кураш залида машғулот ўтказаётган ёш эркин ва юнон-рум курашчиларимиз билан учрашиб, улар билан бирга машғулот ҳам ўтказди. Жулфалакяннинг маҳорат сабоқларини ёшларимиз катта иштиёқ билан қабул қилишди ва табиийки, машғулот сўнггида суратга ҳам тушишди.


Мақсадимиз Қуйи Чирчиқни Тошкентнинг ривожланган туманларидан бирига айлантириш\n“Мақсадимиз Қуйи Чирчиқни Тошкентнинг ривожланган туманларидан бирига айлантириш”, - деган эди туман ҳокими Собир Муродов.\nДарҳақиқат, туманга март ойининг ўрталаридаги биринчи ташрифимиздан сўнг тўрт ой ўтиб, сезиларли ишлар амалга оширилганига гувоҳ бўлдик.\nТуман маркази Дўстобод шаҳри янгича қиёфа касб этиб бораётгани, бу йўлда туман ҳокимлиги мутасаддилари, маҳаллий тадбиркорлар ва инвесторларнинг сидқидилдан меҳнат қилишаётгани бизни қувонтирмай қуймади.\n- Қуйи Чирчиқда йиллар давомида амалга оширилмаган ишлар бўлмоқда, - дейди биз билан суҳбатда Абдураҳмон ота. – Тошкентга борамиз, бошқа туманларда бўламиз. Авваллари фақат ҳавас билан кунимиз ўтарди. Ҳозирда туманимизнинг ўзидаги қурилишларни кўриб хурсанд бўлмоқдамиз. Бу йўлда ҳаракат қилаётган баргача раҳмат. Айниқса, Қуйи Чирчиқда саноатни ривожлантиришга эътибор берилаётгани, кичик тадбиркорлик илдиз отаётганидан мамнунмиз. Бу янги иш ўринлари демакдир. Янги иш ўринлари кўпайгани эса аҳоли фаровонлигини оширади.\nТуман ҳокими Собир Муродов тажрибали раҳбар. Ишни кўзини билади. Ўзининг самарали меҳнат фаолияти давомида вазирлик ва ҳокимлик идораларида салоҳиятини намойиш эта олган. Муҳими одамларни бошини қовуштира олади. Айнан шу сабаб Тошкент вилоятининг оғир туманларидан бирини айнан унга ишониб топширилган бўлса не ажаб.\n- Тинимсиз ишлаш керак. Ҳаракат қилиш лозим. Инсонларни бунёдкорликка чорлай била олиш даркор. Раҳбарнинг ютуғи ҳам ана шунда. Қуруқ гап билан ҳеч нарса бўлмайди. Барча соҳаларни баробар равишда тараққий топтириш учун интиляпмиз. Айниқса, туманга келганим - февраль ойидан буён қишлоқ хўжалигини тартибга солишга асосий эътиборни қаратдик. Ер ўз эгасини топсагина инсонга фойда беради. Қуйи Чирчиқда қанчадан қанча боғлардан ўринсиз фойдаланилганига гувоҳ бўлдик. Барча ерлар хатловдан ўтказилди. Тартибладик. Муҳими ҳар бир фермер пахтаданми ёки ғалладан фақат фойда олиши, хирмонни тўлдириш керак. Бу эса халқ ва давлат фаровонлигини асосидир. Шунингдек қишлоқ хўжалигининг катта манфаатли бошқа соҳаларига ҳам йил бошидан алоҳида эътибор қаратилди. Бу йўналишдаги амалий ишлар сирасига “Kapers International” МЧЖ томонидан каперс етиштириш ва қайта ишлашни, “Palvon” МЧЖ томонидан аччиқ гармдори плантацияси ва павловния дарахтзорларини ташкил этилгани қўшиш мумкин. Тадбикорлар бу лойиҳаларни амалга ошириш учун 400 миллиондан зиёд маблағларини сарф этмоқда. Туманга маҳаллий ва хорижий инвесторларни жалб этиш борасида ҳам бир қатор ишлар амалга оширилди. Йил охирида бир қатор йирик ишлаб чиқариш лойиҳаларини якунлаймиз.\nТаъкидлаш жоизки, инсон меҳнат қилганидан кейин муносиб шароитларда маданий-маиший хордиқ ҳам чиқариши лозим. Шу боис маиший хизмат инфраструктурасини ривожлантириш борасида ҳам бир қатор лойиҳалар амалга оширилди. "FOOTBALL MEGA CENTRE" МЧЖ томонидан мини футбол майдончаси барпо этилди. "Шер бек" хусусий фирмаси эса замонавий ресторанни фойдаланишга топшириш арафасида. "Дўстобод олтин тола" МЧЖ томонидан савдо мажмуасини ташкил этиш учун 5 миллиарддан ортиқ маблағ сарф этилди. Бу масканларнинг бари туман аҳлига сифатли хизмат кўрсатишни мақсад қилган, - дейди туман ҳокими Собир Муродов.\nДарҳақиқат, йил якунига қадар ва янги йилнинг илк ойларида ҳаётийлиги таъминланадиган лойиҳалар бисёр. Биргина қишлоқ хўжалиги соҳасини оладиган бўлсак, балиқчилик ва паррандачилик учун тирик озуқа ишлаб чиқариш биолабораторияси, “In Vitro” технологияси ёрдамида микроклонлаштириш лабораториясини ташкил қилиш ишлар жадал кетмоқда. Қишлоқ хўжалик махсулотларини қайта ишлаш ва юк терминалларини барпо этиш бўйича ҳам лойиҳалар амалга оширилаётир.\nПрезидентимиз Шавкат Мирзиёевнинг 2017 йил 10 августдаги 3194-сонли қарори бўйича туманда “Дўстобод тажриба-механика” МЧЖ да 3,70 гектар майдонда “Қуйи Чирчиқ тумани кичик саноат зонаси бошқариш дирекцияси” ДУК ташкил этилди. 18 ноябрда тадбиркорларни саралаб олиш бўйича тендер танлови ўтказилди ва унда “YASHNA DEMEU GROUP” МCHJ QK ғолиб деб топилди.\n- “YASHNA DEMEU GROUP” МCHJ QK ушбу ҳудудда биноларни қайта таъмирлади. Қурилиш учун 350 тонна цемент келтирилди. Айни пайтда Хитойдан 22,700 АҚШ долларига келтирилган цемент қориш машинасини корхона эҳтиёжи учун ишлаб турибди. 2018 йил 3-чорак якунига қадар қисман ишлаб чиқаришни йўлга қўйиши кўзда тилган бўлиб, 300 минг. АҚШ доллари миқдоридаги инвестицияларни киритиш орқали қурилиш моллари - сенвич палеллари ишлаб чиқариш қисман йўлга қўйилади. Йил якунига қадар корхона тўлиқ қувват билан ишган тушиб, 40 кишини иш билан таъминлайди. Ишлаб чиқарилган маҳсулотлар Қозоғистон, Россия ва бошқа кўплаб давлатларга тўлиқ экспорт қилинади, - дейди туман ҳокимлиги масъул ходими Адҳам Сулаймонов, - Шунингдек, “Қуйи Чирчиқ тумани кичик саноат зонаси бошқариш дирекцияси” ДУК да 5 та ишлаб чиқариш участкалари, 1-лойиҳа – 0,44 га, 2-лойиҳа – 0,38 га, 3-лойиҳа – 0,5 га, 10-лойиҳа – 0,34 га, 11-лойиҳа – 0,50 гектардаги жами 2,0 га ер майдони учун 2018 йил 18 март куни Тошкент вилояти Эркин иқтисодий ва кичик саноат зоналари бошқариш Маъмурий кенгашида тендер танлови ўказилиб, унда “Urban Stell Industry” МЧЖ ғолиб деб топилди.\n“Urban Stell Industry” МЧЖ қурилиш металл конструкциялари ва буюмлари ишлаб чиқаришни йўлга қўйиши ҳамда 5 млн. АҚШ доллар инвестиция киритиши натижасида 2018 йил 4 чорак якунига қадар 60 дан ортиқ янги иш ўринлари яратилиши белгиланган.\nШунингдек туманда кичик саноат зоналарини кенгайтириш ҳамда янги кичик саноат зоналарини барпо этиш бўйича бир қанча ишлар амалга оширилмоқда. “Собиқ юқумли касалликлар шифохонаси” ни кичик саноат зонаси таркибига олиш бўйича Тошкент вилояти ҳокимлигига хат билан мурожаат этилган.\nТумандаги қурилиши ва бунёдкорлик ишлари авжида. Буни ўз кўзимиз билан кўрдик, гувоҳ бўлдик. Ҳали биз тилга олмаган лойиҳалар талайгина. Биргина Мева-сабзавотларни иссиқхоналарда етиштириш, қайта ишлаш, музлатгич қуриш, чорвачиликни гўшт ва сут маҳсулотларини қайта ишлаш, дам олиш масканларини ташкил этишни ўз очига олган “KING ROAD AGRO-ANIMAL” МЧЖнинг лойиҳаси натижасида туманга 50 млн. доллар инвестиция киритилиб, 60 та янги иш ўрни яратилади. “OLTIN MEVA AGRO” МЧЖ эса 5,4 млн. доллар эвазига замонавий иссиқхона, совутгич ва мева-сабзавотларни қайта ишлаш мажиуасини бунёд этмоқда.\n“GOLD AGRO STANDART ва Промиет (“Master Delikatesov”) МЧЖлар ташкил этилаётган чорвачилик комплексларининг лойиҳа қиймати 100 миллиард сўмдан ошади ва йил охирига қадар бу комплексларда юздан ортиқ аҳоли иш билан банд бўлади. Хуллас Қуйи Чирчиқда янгиликлар бисёр.\n"Namnews.uz" ахборот-таҳлилий портали директори.\nПарламент қуйи палатаси «Коррупцияга қарши курашиш тўғрисида"ги қонунни қабул қилди\nҚонунчилик палатаси «Коррупцияга қарши курашиш тўғрисида"ги қонунни қабул қилди, энди уни Сенат тасдиқлаши лозим.\nБўка тумани ҳокими Нўмонали Избосаров: Туманимизни Ўзбекистоннинг энг ривожланган, фаровон гўшаларидан бирига айлантирамиз!\n"Бўкани Ўзбекистоннинг энг ривожланган, фаровон гўшаларидан бирига айлантирамиз. Бунинг учун бизда инсоний, табиий, иқтисодий, салоҳий ресурслар етарли!", - дейди туман раҳбари Нўмонали Юсуфжонович Избосаров.\nМақсадимиз иқтисодий жиноятчиликнинг олдини олиш\nТакрор айтаман, бўлинмамизнинг асосий мақсади солиқ тўловчи юридик ва жисмоний шахсларга ҳуқуқий ёрдам кўрсатиш, қолаверса энг асосийсий иқтисодий жиноятчиликнинг олдини олишдир.\n"Ўзбекистон" меҳмонхонасининг муҳташам залларидан бирида "Локомотив" футбол клуби аъзолари тақдирланди.\nҚуйи Чирчиқни туманларидан Тошкентнинг ривожланган Мақсадимиз бирига айлантириш


Сафия Бурханова — Паралимпия ўйинлари чемпиони - UzNews.uz\n3 сентября, 07:29 305 0\nСафия Бурханова — Паралимпия ўйинлари чемпиони\nПара-енгил атлетикачи Ўзбекистонга еттинчи олтин медални тақдим қилди.\nПара-енгил атлетиканинг Ф12 классида аёллар ўртасида ядро улоқтириш бўйича финал баҳслари якунланди.\nУнда иштирок этган Сафия Бурханова 14.78 метр натижа билан олтин медални қўлга киритди. Бу мавсумдаги энг яхши натижа сифатида ҳам қайд этилди. Иккинчи ўрин италиялик Aссунта Легнатега (14.62) насиб этган бўлса, мексикалик Ребека Aлварес (13.72) кучли учликка якун ясаб берди.\nЭслатиб ўтамиз, Сафия Бурханова Рио-2016 ёзги Паралимпия ўйинларида кумуш медалини қўлга киритган эди. Шу тариқа Ўзбекистон делегацияси ҳисобидаги медаллар сони 17 тага етди: 7 та олтин, 4 та кумуш ва 6 та бронза.\n25 сентября, 08:02 346 0


Манзилли дастурлар асосида\n16.02.2016. Болалар соғломлаштириш оромгоҳларини қуриш, реконструкция қилиш ва капитал таъмирлаш бўйича ҳар йили қабул қилинаётган Манзилли дастурлар асосида мамлакатимизда оромгоҳлардаги ўринлар ...\nҲордиқ ва шифо уйғунликда\n09.02.2016. Касаба уюшма ташкилотлари меҳнаткашларнинг ҳуқуқ ва манфатларини ҳимоялаш билан бирга уларни дам олдириш ва соғломлаштириш йўналишида ҳам тизимли ишларни олиб бормоқда. Хусусан, касаба ...\nЖиззах вилоятида “Ҳавотоғ гулшани” номли янги санаторий барпо этилиб, фойдаланишга топширилди\n03.12.2015. Жорий йилнинг 3 декабрь куни Жиззах вилоятининг Янгиобод туманида Ўзбекистон касаба уюшмалари Федерацияси томонидан барпо этилган “Ҳавотоғ гулшани” санаторийсининг тантанали очилиш ...\nБолаларни ёзги дам олдириш ва соғломлаштириш мавсуми ташкилотчиларининг V Республика форуми\n08.09.2015. Жорий йилнинг 8 сентябрь куни Ўзбекистон касаба уюшмалари Федерацияси томонидан пойтахтимиздаги “Туркистон” саройида Болаларни ёзги дам олдириш ва соғломлаштириш ташкилотчиларининг V ...\nЯнги оромгоҳ барпо этилди\n10.08.2015. Болалар оромгоҳларини қуриш, реконструкция қилиш ва капитал таъмирлаш бўйича Манзилли дастурга мувофиқ Ўзбекистон касаба уюшмалари Федерацияси томонидан Самарқанд вилоятининг Ургут ...\nЎзбекистондаги болалар соғломлаштириш оромгоҳларида кўчма маърифий дастурлар ўтказилди\n06.08.2015. Халқаро ЮНИСЕФ ташкилоти, Ўзбекистон касаба уюшмалари Федерацияси Кенгаши ва Ўзбекистон болалар ва оилалаларни қўллаб-қувватлаш Ассоциацияси ҳамкорлигида мамлакатимизда фаолият ...\n“Ҳумо қушлари” оғушида\n25.07.2015. Учқудуқ туманида ўқувчиларнинг ёзги таътилини мазмунли ўтказиш учун барча шарт-шароит яратилган. Жумладан, шаҳардаги 20-умумтаълим мактабида “Ҳумо қушлари” оромгоҳи намунали даражада ...\n“Қуёшли”да Интеллектуал ривожлантириш оромгоҳи иш бошлади\n24.06.2015. Ватанимиз Мустақиллигининг илк кунлариданоқ ҳар томонлама етук ва баркамол авлодни тарбиялаш масаласи давлатимиз сиёсатининг устувор йўналишларидан бири даражасига кўтарилди. Истиқлол ...


Ўзбекистонликлар ишлаб топган пул еб-ичишдан бошқа нарсага етадими? - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n21:31 - Ўзбекистонликлар ишлаб топган пул еб-ичишдан бошқа нарсага етадими?\nМамлакатда аҳоли турмуш даражаси ва фаровонлигининг ривожланиш таҳлили бўйича ўтказилган статистикадан маълум бўлишича, ўтган йили ўзбекистонликлар пулларининг 47,3 фоиздан кўпроғини озиқ-овқат маҳсулотларига сарфлашган. Давлат статистика қўмитасига кўра, ўзбеклар озиқ-овқат маҳсулотлари сотиб олишга 44,3, уйдан ташқарида овқатланишга 2,5 ва алкогол ичимликларга 0,5 фоиз харажат қилишган. Агар рост бўлса, 2000 йилда ўзбеклар озиқ-овқат маҳсулотларига 61,4 фоиз сарфлашган экан.\nАҳоли ноозиқ-овқат маҳсулотларига жами 32,3 фоиз, хусусан, кийим-кечак ва пойабзалга 10,3 фоиз, маиший техника ва электроникага 1 фоиз ва бошқа ноозиқ-овқат маҳсулотларига 22 фоиз харажат қилган. Хизматлар соҳаси харажатларнинг 20,4 фоизини ташкил этган бўлиб, бунда коммунал хизматлар 7,7, алоқа ва транспорт хизматлари 6,1, таълим олиш 1,9, соғлиқни сақлаш хизматлари 1,4 ва бошқа хизматлар 3,3 фоизга тенг бўлган.\nЎзбекистонда энг кам иш ҳақи 20 АҚШ доллари, ўртача ойлик 40-50 доллар атрофида эканлигини, ўзбек профессорлари қозоқ дворникларидан кам маош олишларини ҳисобга олсак, эълон қилинган статистик маълумотларга ишонч жиддий шаклда камаяди. Чунки, бунчалик кам пул топадиган ўзбеклар ҳамма пулларини озиқ-овқат учун сарфлашлари муқаррардир. Савол туғилади, одамларнинг топиш-тутиши шу бирламчи эҳтиёжни қоплашга етадими ўзи?


АҚШда «Исломхўжа» фильмининг премьераси бўлиб ўтди (фото) - Daryo\n14:15, 02.10.2018 45762\n«Исломхўжа» тарихий, бадиий-публисистик фильмининг навбатдаги премьераси АҚШнинг Вашингтон штатида бўлиб ўтди. «Исломхўжа» фильми АҚШда расман премьера қилинган илк ўзбек фильми бўлди. Бу ҳақда режиссёр Жаҳонгир Аҳмедов журналист Феруз Муҳаммадга берган қисқа интервьюсида маълум қилди.\nФото: Жаҳонгир Аҳмедов архиви\n‘Ўзбеккино’ миллий агентлиги, Ташқи ишлар вазирлиги ҳамда Ўзбекистоннинг АҚШдаги элчихонаси ҳамкорлигида АҚШ кино мактаблари, компания ҳамда кино ташкилотлари билан мустаҳкам алоқаларни йўлга қўйиш мақсадида бир ҳафтадан буён АҚШ давлатидамиз.\nЎзбекистоннинг АҚШдаги элчихонаси ташаббуси билан 1 октябрь куни АҚШнинг пойтахти Вашингтон шаҳрида жойлашган Уилсон халқаро марказида ‘Исломхўжа’ тарихий, бадиий-публисистик фильмнинг премьераси бўлиб ўтди.\nПремьерада Вашингтондаги дипломатик корпус вакиллари, тадбиркорлар, киномутахасислар ҳамда адабиётчи ва журналистлар иштирок этишди. Бундан ташқари АҚШлик тадбиркорлар, элчихона билан ҳамкорлик қилмоқчи бўлган, юртимизга инвестиция киритиш мақсадида юрган тадбиркорлар ҳам премьерада иштирок этишди.\n‘Исломхўжа’ фильми АҚШда расман премьера қилинган илк ўзбек фильми бўлди. Премьерадан сўнг киномутахасислар ва журналистларни қизиқтирган жуда кўплаб саволларга жавоб бериш учун матбуот анжумани бўлиб ўтди.\nПремьера ва матбуот анжуманидан сўнг, Вашингтонда жойлашган Ўзбекистоннинг АҚШдаги элчихонасида Ўзбекистоннинг АҚШдаги элчиси Жавлон Ваҳобов Ўзбекистон делегациясини расман қабул қилдилар. Қабул жараёнида уч соатгача давом этиб, ўзбек киноси истиқболлари, АҚШ билан ҳамкорлик режалари ҳамда ўзбек киноижодкорларининг АҚШ давлатида таълим олиш масалалари ҳақида суҳбатлашдик.\n‘Исломхўжа’ фильмининг премьерасида юртимизга, ўзбек киносига қизиқиш билдирган кинопродюсер ҳамда тадбиркорлар билан 3 октябрь куни музокоралар бўлиб ўтишини режалаштирганмиз.\n15:51, 08.11.2021 83103\n15:49, 16.11.2021 69807\n10:43, 23.11.2021 47084\n14:43 Бугун 1\n14:21 Бугун 2598\n14:12 Бугун 2276\n13:56 Бугун 2579\n09:06, 30.11.2021 97359\n07:05 Бугун 62573\n11:58, 30.11.2021 55836\n20:22, 29.11.2021 54252


Ўзбекистон Ҳиндистонга 2000 тонна уран сотмоқчи\n26 ноябр 2020, Тошкент вақти: 06:09\nЎзбекистон билан Ҳиндистон ўртасида имзоланган янги шартномага кўра, Навоий кон- металлургия комбинати кейинги 5 йил мобайнида Ҳиндистонга 2 минг тонна уран рудаси концентратини етказиб беради.\nБу ҳақда хабар қилган The Indian Express нашрига кўра, 2 минг тонна уран 3,5 миллиард АҚШ долларига баҳоланган.\nШу кунларда Ўзбекистон Жанубий Кореяга экспорт қилинаётган уран миқдорини 300 тоннадан 500 тоннага етказиш бўйича ҳам янги шартнома имзолашни режалаштирмоқда.\nAsia-centre.com нашрига кўра, бу ҳақида шартнома лойиҳаси аллақачон тайёрланган ва сентябрь ойида имзоланиши режаланган.\nЎзбекистон уран заҳиралари бўйича дунёда 12 ўринда туради.\nЖаҳон ядро уюшмаси маълумотига кўра, Ўзбекистонда қайта ишлашга яроқли 111 минг тонна уран заҳираси бор.\nҲозир бир килограмм ураннинг нархи 130 АҚШ долларини ташкил этмоқда.


АҚШ — Хитой савдо уруши давом этади: навбатдаги бож — 300 млрд. доллар\nАҚШ — Хитой савдо уруши давом...\n02.08.2019 11:13 0 1656\nВашингтон ва Пекин ўртасида савдо битими имзоланмас экан, Америка ҳукумати Хитойдан келаётган товарларга бож солаверади. Оқ уйда журналистларни қабул қилган АҚШ президенти Дональд Трамп шуни маълум қилди. Бу ҳақда «Life» хабар берди.\n«Бож қисқа муддатга 10 фоизга оширилди, кейин мен уни кўпайтираман ёки камайтираман, ҳаммаси битимга қараб», — деди Трамп.\n«NPR» радиостанцияси хабарига кўра, Трамп айтган атиги 10 фоизлик бож тахминан 300 млрд. долларни ташкил этади. Бож 25 фоизгача оширилиши ёки бекор қилинишиям мумкин. Янги тарифлар 1 сентябрдан кучга киради.\nХитой АҚШ Доналд Трамп савдо уруши


Ўғрининг суробини тўғирлаган ким? - 6 Октября 2016 - www.SheJoT.CoM\nГлавная » 2016 » Октябрь » 6 » Ўғрининг суробини тўғирлаган ким?\nЎғрининг суробини тўғирлаган ким?\nҚишлоғимизда кўп сирли воқеалар бўлиб туради. Шулардан бирини сизнинг айтиб бермоқчиман. Бу воқеа нафақат сирли, балки кимларгадир дарс бўлса, ажабмас, — дея, сўз бошлади таҳририятга қўнғироқ қилган аёл.\nҚишлоғимиздаги Адҳамқул амакининг қўли эгрилигини ҳамма биларди. У кишининг уйи шундоққина пахта даласи билан туташ эди. Шунинг учун ўша ерга пахта чопиғига борганимизда, кетмонларимизни, бошқа нарсаларимизни далада қолдиришга чўчирдик. Чунки уйимизга тушликка бориб келгунимизча ўз-ўзидан нарсаларимиз ғойиб бўларди.\nАммо "Ойни этак билан ёпиб бўлмайди” деганларидек, кўп ўтмай, Адҳамқул амакининг уйида ёки қўлида йўқотганларимиз пайдо бўлиб қоларди. Одамлар андиша қилиб, унга "Бу менинг нарсам, қайтариб беринглар”, демасди. Бунинг устига, унинг уйи атрофида яшайдиган қўни-қўшнилар тез-тез товуғу хўрозлари, қўй-қўзилари йўқолганидан шикоят қилиб қолишарди. Ўғри кимлигини билишса-да, "Худойимнинг ўзи уни жазоласин”, дейишдан нарига ўтишмасди.\nКунларнинг бирида Адҳамқул амаки тун қоронғусида кимникигадир ўғирликка тушибди ва қўлига илинган нарсаларини қопга жойлаштириб, ортига қайтибди. Қоронғу кечада йўлда келаётиб, кўзига ловуллаб ёнаётган олов кўринибди. Ажабланиб у ёқ-бу ёққа қараса-да, олов атрофида ҳам, йўлда ҳам бирорта жонзотни кўрмабди. Ҳайрон бўлганича гулхан ёнига етиб келибди. Шу пайт унинг қўлидан кимдир ушлагандек бўлибди. Қўлидан тутган киши уни гулхан атрофида айлантираверибди-айлантираверибди. Охири Адҳамқул амаки ҳолдан тойиб йиқилибди. Шундан сўнг унинг қўлидан ушлаган одам ҳам ғойиб бўлибди. Адҳамқул амаки ўрнидан аранг туриб, қопи ичидаги ўғирланган нарсаларни ерга тўкиб кетмоқчи бўлибди. Қопни оғзини очиб, ичидагиларни ерга ағдариб қараса, ўғирланган буюмлар кесакка айланиб қолганмиш. Ўғри ҳайратдан тошдек қотиб қолибди. Бироздан кейин эса додлаганича уйи томонга қочибди.\nЎша куни Адҳамқул амаки уйига бир алфозда етиб келиб, шу билан уч ой тўшакка михланиб ётди. Чунки бу сирли ҳодисадан сўнг унинг қўл-оёғи ишламай, оғзи ҳам қийшайиб қолганди.\nЭрининг аҳволидан қўрқиб кетган аёли "Сизга неча бор айтдим, бир кун Худо жазонгизни беради, дея” деб зорлана-зорлана шифокор чақиртирибди. Аммо дўхтирларнинг қилган саъй-ҳаракатлари ҳам унчалик наф бермади. Ўғрининг оғзи қийшайганча қолди.\nШу-шу Адҳамқул амаки ўғирликка қўл урмаган. Тавбасига таянган. Гулхан атрофида уни айлантирган кишининг кимлиги эса ҳанузгача сир.\nР.S. бу воқеа қанчалик ҳақиқатга яқин, бир нарса дейиш қийин. Лекин биз зининг кимлигини ошкор этишни истамаган газетхон айтган ҳикояни ўзгаришсиз қоғозга туширдик, холос...\nКатегория: HIKOYALAR / ХИКОЯЛАР | Просмотров: 523 | Добавил: iphone | Теги: #habarlar, #uznews, #новости, #newsuz, #Yangiliklar, #ahborot, #Yangilik, #news, #xabarlar | Рейтинг: 0.0/0


Шаҳбоз Эркинов: “ПФЛ туфайли "Бухоро" ўтган йилги пулларимни берди" / CHAMPIONAT.asia\n00:44Иван Соловьёв: “Легионер маҳаллий футболчидан устун бўлиши керак” 1 00:41Англия лига кубоги. "Манчестер Сити" - "Манчестер Юнайтед" 0:0 (матнли трансляция) 5 00:27"Астон Вилла" Старриж билан музокара ўтказмоқда 0 00:11Испания кубоги. "Сарагоса" – "Реал". Жамоаларнинг бошланғич таркиблари маълум бўлди 14 00:09Англия лига кубоги. Манчестер дербисини бошланғич таркибда бошлайдиган футболчилар билан танишинг 10 00:05АПЛ. "Вест Хэм" – "Ливерпуль". Асосий таркиблар маълум бўлди 16 23:58Италия кубоги. "Интер" – "Фиорентина". Асосий таркиблар маълум 3 23:33Роналду Виейра Англияга қайтиши кутилмоқда 2 23:18Пирлонинг ўғли ПСЖга ўтиши мумкин 1 23:05Нзонзи "Рома"ни тарк этиши мумкин 0 22:55БАА. Отабек Шукуров гол урган ўйинда "Ал-Шаржа" аутсайдерга мағлуб бўлди 17 22:48Ўзбекистон U-14 терма жамоаси пойтахтимизда йиғин ўтказмоқда 2 22:32Фарғона вилояти ҳокими кубоги. Тўртинчи кун. "Истиқлол"да ғалаба, "Нефтчи" - "Андижон" баҳсида дуранг 5 22:24Алишер Абдувоҳидов: "Тўпурар бўлмоқчиман" 1 22:23Испания кубоги. "Валенсия" ва "Вильярреал"нинг асосий таркиби маълум бўлди 0\nШаҳбоз Эркинов: “ПФЛ туфайли "Бухоро" ўтган йилги пулларимни берди"\nТеглар : ПФЛ Шаҳбоз Эркинов\nҲозирга келиб бир қатор футболчилар шартнома шартларини бажармаган клублар билан зиддиятга бориши ҳолатлари учрамоқда.\nФутболчиларнинг ўз пулларини ола олмаётгани ва шартнома шартларини бажармаётган клублар бунга бефарқ қараётгани ҳам ҳақиқат.\nПрофессионал Футбол Лигаси ҳозирга келиб, футболчилар ва клублар ўртасида бундай низоли ва зиддиятли вазиятлар учрамаслиги учун бир қатор ишларни амалга оширмоқда. Жумладан, клублар шартнома шартларини бажармай, футболчилар олдидаги қарзни узмай, янги мавсумга футболчиларни заявкадан ўтказа олмайди. Шунингдек, бундай ҳолат яна қайтарилмаслиги учун клубларга янги, барча бандлар кўрсатилиши шарт бўлган шартнома тақдим этилди. Бунга кўра, эндиликда футболчилар билан шартномада барчаси кўрсатилади, мукофот пуллари ва маошлар суммаси, уларнинг муддатлари кўрсатилади.\nҲозирга келиб, Профессионал Футбол Лигаси шартнома шартларини бажармаётган клублар билан футболчилар ўртасидаги низоларни ҳал қилишга ҳаракат қилмоқда. Жумладан, “Бухоро” футбол клубида фаолият кўрсатган футболчилар шартнома шартларини бажармаган клуб юзасидан ПФЛга вазиятни ижобий ҳал қилиш учун мурожаат қилишган.\nФутболчиларнинг мақоми ва клубдан клубга ўтиши бўйича Қўмита ушбу мурожаатни кўриб чиқиб, клубнинг футболчилар олдидаги қарздорлиги масаласида қарор қабул қилди. Унга кўра, шартнома шартларини муддатида бажармаган клуб қаттиқ огоҳлантирилди ва қарзлар тўлиқ ундириб берилди. Клуб сафида ўйнаган 8 нафар футболчи бугунга кунга келиб барча пулларини олишди. Жумладан, Шаҳбоз Эркинов клуб қарздорликни бартараф этганини ва маошларини олганини таъкидлади.\n“Клуб олдинги мавсум учун маошларимни берди. Бунгача анча вақт клуб мендан ва бошқа футболчилар олдидаги қарздорликни бартараф қилмай, маошларни ва мукофот пулларини бермай келаётганди. Якунда шикоят қилишга мажбур бўлдик”, - дейди Эркинов.\n“ПФЛ ушбу шикоятни кўриб чиқди ва якунда қарзлар бартараф этилди. Бунинг учун албатта, Профессионал Футбол Лигасига рахмат айтаман. Улар ўз вақтида мурожаатимизни кўриб чиқишди ва қарзлар якунда “Бухоро”дан олиб берилди. Ҳозирда, ПФЛда анча ислоҳотлар қилинди, бундан биз футболчилар ҳам, клублар ҳам, мухлислар ҳам ютади. Бундай шикоятлар ва аризалар келгусида қайтарилиши футболимиз имижи учун салбий ҳолат. Шунинг учун ҳам ПФЛ бу борада клублар раҳбарлари ва футболчилар билан суҳбатлашаяпти. Келгусида бундай низолар келиб чиқмаслиги муҳим”, - дейди футболчи.\nСуперлигада янги мавсум бошланишига 30 кун қолди. Қуръа қачон бўлиши ҳамон номаълум 73\nОЧЛ. "Ал Сайлия" - "Шаҳр Ходро" 0:0(пенальтилар серияси 4:5) 0\n«Бунёдкор»нинг таркиби жуда ёш деган эртакларни йиғиштириш керак» — Шаҳбоз Беғамов 72\nОЧЛ-2020. "Пахтакор"нинг учинчи рақиби маълум бўлди 57\nШаҳбоз Беғамовни табриклаймиз! 34


"MUSLIM ТV" интернет телеканали иш бошлади\nМуборак Рамазон ойида Ўзбекистон мусулмонлари идорасининг “Muslim ТV” интернет телеканали иш бошлади. Бу ҳақда идора матбуот хизмати маълум қилди.\n“Muslim ТV” интернет тармоғида катта аудиторияга эга бўлган “ITV.uz” интерактив телевидениеси билан ҳамкорликда йўлга қўйилди.\nУнга уланган ва интернет тармоғидаги “ITV.uz” сайтидан рўйхатдан ўтган ҳолда телеканал кўрсатувларини томоша қилиш мумкин. Мобил қурилмалар учун эса “ITV.uz” мобил дастурини кўчириб олиш мумкин бўлади.\nтелеканали иш интернет бошлади MUSLIM


Болаларга байрам туҳфаси\nКентау шаҳрида Астана куни муносабати билан янги иншоот фойдаланишга топширилди – болалар “Ижод уйи” очилди. Тантанали тадбирда иштирок этган шаҳар ҳокими А. Мақулбаев аҳолини шодиёна билан табриклади. Тадбирда зиёлилар ва маслаҳат депутатлари, фахрийлар, фаол ёшлар иштирок этди.\nЯнги иншоотнинг рамзий тасмасини 97 ёшли Улуғ Ватан уруши фахрийси, Хантоғи қишлоғи фуқароси Ўринтой Махамбетов кесиб, эзгуликка бошловчи ишлар кўп бўлсин, дея дуо қилди\nБу бино 1938 йили “Ашысайтустіметал» комбинатининг дастлабки идораси сифатида фойдаланишга берилди. Кейинчалик 1960 йиллардан бошлаб Хантоғи қишлоғи маиший хизмат кўрсатиш уйига айланди.\n2016 йили Хантоғи қишлоғи ҳокими девони смета ҳужжатларини тайёрлаши натижасида уни «Болалар ижод уйи»га айлантириш мақсадида маҳаллий бюджетдан йирик маблағ ажратиб, капитал таъмирлаш ишлари олиб борилди.\nКумуш ИСАМАТОВА, 2017-07-13, 10:57 180


Путиннинг “ЗИЛ”и ва Ельциннинг “Мерседес”и савдога қўйилди » Скачать музыку бесплатно новинки музыки 2016-2017\nПутиннинг “ЗИЛ”и ва Ельциннинг “Мерседес”и савдога қўйилди\nКомментариев: 0 Просмотров: 856 Дата: 15-02-2016, 18:44 Россия пойтахтидаги автосалонлардан бирида Mercedes-Benz S-синф (W140) русуми пайдо бўлди. Унда Россиянинг биринчи президенти Борис Елцин юрган, деб айтишмоқда. Лимузин 1995 йилда ишлаб чиқарилган. Зирҳланган. 20 йил мобайнида 90 минг км йўл юрганига қараб олий мартабали шахсга қарашли бўлганини тахмин қилса бўлади. Нархи 35 минг евро. Олий мартабали сиёсатдонларнинг машинасига қизиқувчилар учун яна бир янгилик: ЗИЛ-4112Р машинаси. Баҳоси 1,2 млн доллар. Одатда “ЗИЛ” деганда кўз олдимизга шағал ташийдиган юк машинаси келади. Аммо шу номдаги совет лимузини бўлган. 2004 йилда Депо-ЗИЛ хусусий фирмаси ЗИЛ-41047 совет лимузинини такомиллаштиришни ихтиёр қилган. “Монолит” деб ном олган русум ғилдираклар базаси 200 ммга катталаштирилган, қўштавақали орқа эшиклар ўрнатилган ва кузовга янги панеллар айлантириб ўралган. Қуввати 315дан 340 от кучигача оширилган, узатмалар қутиси америкача Allisonга алмаштирилган. Салон ҳам бошқатдан ясатиб чиқилган. Янгидан “туғилган” машинага ЗИЛ-4112Р номи берилган ва 2012 йилнинг баҳорида намойиш этилган. У президент Путинга аталган эди. Аммо машина зирҳланмаганлиги туфайли Федерал қўриқлаш хизмати кўригидан ўтмаган. - деб хабар бермоқда Carzone.uz нашри.


Тошкент шаҳридаги Республика байналмилал маданият маркази Дўстлик саройига айлантирилади\n00:43 / 25.01.2017\nДунёнинг турли минтақаларида миллатлараро ва динлараро кескинлик кучайиб бормоқда, миллатчилик, диний муросасизлик бош кўтармоқда. Бу иллатлар давлатни емириб, жамиятни парчалаб, радикал гуруҳ ва оқимлар учун мафкура базасига айланмоқда. Ана шундай мураккаб вазиятда мамлакатимизда турли миллат ва динга мансуб инсонлар ўртасида дўстлик ва ҳамжиҳатликни янада мустаҳкамлаш янада муҳим аҳамият касб этмоқда. Бу бизнинг заминимизда тинчлик ва осойишталикнинг мустаҳкам кафолати бўлиб хизмат қилади.\nЎзбекистон Республикаси Президенти Шавкат Мирзиёев бу борада шундай фикр билдирди: "Маданият ва спорт ишлари вазирлиги, Халқ таълими, Олий ва ўрта махсус таълим вазирликлари, Ўзбекистон Бадиий академияси, «Тасвирий ойина» ижодий уюшмаси, Хотин-қизлар қўмитаси, «Маҳалла», «Нуроний» жамғармалари, «Камолот» ёшлар ижтимоий ҳаракати ва бошқа кўплаб ташкилотлар, ўйлайманки, маданият ва маърифат, ёшларни миллий ва умуминсоний қадриятлар руҳида тарбиялаш соҳасидаги ишларни янада кучайтириши зарур. Бу бугун бизнинг барчамиз учун ҳаётий муҳим вазифадир".\nШу муносабат билан давлатимиз раҳбари Тошкент шаҳрига кўрк қўшиб турган, илгари «Ўзбекенгилсаноат» акциядорлик жамиятига тегишли бўлган Бобур кўчасидаги бинони Республика байналмилал маданият марказига бериш ва уни Дўстлик саройи деб номлашни таклиф этди. Мазкур бинони реконструкция қилиш ва унинг атрофини ободонлаштиришни кўзда тутадиган тегишли ҳукумат қарорини қабул қилиниши маълум қилинди.\nТошкент Шавкат Мирзиёев


Нақшбандия машойихлари(5) Султон Боязид Бaстомий (Қоддасаллоҳу сирруҳу 6-қисм) – oliymahad.uz\nНақшбандия машойихлари(5) Султон Боязид Бaстомий (Қоддасаллоҳу сирруҳу 6-қисм)\nБоязид Бастoмий ҳазратларига “нафсингга берган энг енгил жазо надир?” дея савол беришди.\n– Бир марта нафсим бир итоатсизлик қилди. Бунга жазо ўлароқ бир йил сув ичмадим, – деди Боязид Бастoмий ҳазратлари.\nБир куни Боязид Бастoмий ҳазратларининг қалбига шундай илҳом келди:\n“Эй Боязид, хазиналарим одамлар тарафидан қилинган ибодатлар ва гўзал амаллар билан тўладир. Сен бизга шундай бир нарса билан келгинки, у бизда бўлмасин”.\n– Ё Рoбби, хазинангда бўлмаган нарса нимадир? – деб сўради Боязид Бастoмий ҳазратлари.\n– Ожизлик, аянчлилик, чорасизлик, зиллат ва муҳтожликдир, – дейилди.\nБоязид Бастoмий ҳазратларидан “бу даражага нима билан юксалдинг”, деб сўрашди.\n– Ҳар ерда Аллоҳ таолонинг кўриб турганини, билиб турганини ўйлаб, адабга риоя этиш билан, – деб жавоб берди Боязид Бастoмий ҳазратлари.\nБоязид Бастoмий ҳазратлари ўз талабаларига шундай дерди:\n“Сиз ҳавода учган биттасини кўрсангиз, дарров унинг каромат соҳиби экани ҳақда ҳукм чиқарманг. Унинг чиндан ҳам фазилат ва каромат соҳиби эканини билиш учун унинг дин амирларига бўйсунишдаги ҳассосиятига, Пайғамбаримиз солаллоҳу алайҳи ва салламнинг ахлоқи билан ахлоқланишига, суннати санияга амал қилишга, дин олимларига боғлиқлигига қаранг. Агар у буларга уйғун ҳаракат қилишда энг кичик заифлик бўлса, у кимсани фазилат ва каромат соҳиби дейиш мумкин бўлмайди.\nБир кишининг Аллоҳ таолога бўлган муҳаббатининг ҳақиқий бўлган бўлмаганининг аломати – унинг денгиз каби сахий, қуёш каби шафқатли, тупроқ каби тавозеъли бўлишида кўринади.\nАллоҳ таолонинг неъматлари ҳар он ҳар кимга келмоқдадир. Демак, ҳар он унга шукр этмоқ лозимдир.\nБизнинг сўзларимиз китоб ва суннатдандир. Кучини ва маъносини шу икки манбадан олмаган сўзда қиймат йўқдир.\nБоязид Бастoмий ҳазратлари даимо “Аллоҳ, Аллоҳ” дерди. Ўлим тўшагида экан, шундай дуо этди:\n– Ё Рoббим, сен учун қилган бутун ибодат, тоат ва зикрларни доим ғафлат ичида қилдим. Мана, энди жон бераяпман. Аллоҳим, менга зикр ва ҳузур ҳолини эҳсон айла! Бу сўзлардан сўнгра зикр ва ҳузур ҳоли ичида руҳини таслим этди.\nВафоти ҳижратнинг 231 ёки 232-йилида (мелодий 875) Шаъбон ойида юз берди. У зотнинг қабри Хуросонда, Бастом шаҳридадир.\nБоязид Бастoмий ҳазратлари вафот этгандан сўнгра буюклардан бири уни тушида кўриб, ундан:\n“Аллоҳ таоло сенга қандай муомала қилди?” – деб сўради. Бастoмий шундай жавоб берди:\n“Мени тупроққа қўйганларида бир овоз “Боязид, биз учун нима олиб келдинг?” – деди. Мен:\n“Ё Рoбби, сенга лойиқ ҳеч нарса олиб келмадим. Аммо ширк ҳам олиб келмадим”, – дедим”.\n662600cookie-checkНақшбандия машойихлари(5) Султон Боязид Бaстомий (Қоддасаллоҳу сирруҳу 6-қисм)no\nОлдингиУ Ислом дини ҳақида танқидий китоб устида ишлаётган эди, аммо…КейингиУсулул фиқҳ илмининг пайдо бўлиши\nНақшбандия машойихлари. Султон Боязид Бaстомий (Қоддасаллоҳу сирруҳу) 6-қисм – Imom Buxoriy xalqaro ilmiy-tadqiqot markazi


Коронавирус: қурбонлар ва касалланганлар сони кескин кўпайди | Qalampir.uz\nОлам\t13 Февраль 08:39 9787\nБугун, 13 февраль ҳолатига Хитойда пайдо бўлган янги коронавирус қурбонлари сони 1368 нафарга етиб, кечагига нисбатан 253 нафарга кўпайди. Қурбонларнинг фақатгина икки нафари Хитойдан ташқарида вафот этган.\nДунё бўйича коронавирус билан касалланганлар сони 15 139 нафарга ортиб, 60310 нафарга етди. Беморларнинг 59 786 нафари Хитойда қайд этилган. Қолганлари дунёнинг 27 давлатида аниқланган.\nКоронавирусдан даволанганлар сони 5963 нафарга етди. Бу кўрсаткич кеча 4794 нафарга тенг эди. Беморларнинг 8243 нафарининг (14 фоиз) аҳволи оғир, деб баҳоланяпти.\nБундай фарқ ташхис қўйишнинг янги усули қўлланаётгани билан тушунтирилган. Жумладан, касалланиш ҳолатларининг диагностик таснифланишига “клиник ташхис” қўшилган. Хитойлик мутахассисларнинг фикрича, бу беморларга “касалликнинг эрта давридаёқ даво олиш имконини беради” ва шу сабабли кўрилаётган чоралар самарадорлигини оширади.\n13 февралдан коронавирусга чалинганликка гумон қилинаётганлар аниқроқ натижа берадиган янги усул билан текширила бошланади.\nЖССТ янги коронавируснинг дунёга тарқалиши сабабли Жамоат соғлиғи учун халқаро хавотирга молик фавқулодда вазият жорий қилди. Бу инсоният соғлиғи учун жиддий хавф туғилганда эълон қилинадиган расмий мақом ҳисобланади.\n02 Апрель 13:06 46742\n02 Апрель 16:02 41093\n02 Апрель 16:25 39607\n04 Апрель 18:05 30823\n04 Апрель 14:33 29541


Шавкат Мирзиёев ва Ерлан Идрисов: нималар муҳокама қилинди? – Mazmun.Uz\nШавкат Мирзиёев ва Ерлан Идрисов: нималар муҳокама қилинди?\nДавлатимиз раҳбари меҳмонни самимий қутлар экан, қардош Қозоғистоннинг раҳбарияти ва халқини тарихий сана – Қозоғистон Республикаси давлат мустақиллигининг 25 йиллиги билан яна бир бор самимий табриклади.\nСуҳбат чоғида томонлар Ўзбекистон – Қозоғистон муносабатларига оид, авваламбор, савдо-иқтисодий, инвестициявий, транспорт-коммуникация соҳаларида ҳамкорликнинг барча йўналишлари юзасидан атрофлича фикр алмашди. Хусусан, савдо соҳасида йирик шериклар бўлган Ўзбекистон ва Қозоғистон ҳамкорликни янада ривожлантириш ва кенгайтириш, бу борадаги барча имкониятларни ишга солишга тайёр экани таъкидланди.\nТомонлар икки ва кўп томонлама серқирра ҳамкорликнинг бугунги даражасидан, мамлакатларимиз ҳукуматлари, хўжалик субъектлари ва ҳудудлари ўртасидаги алоқаларнинг фаоллигидан мамнуният билдириб, Абадий дўстлик ва Стратегик шериклик тўғрисидаги давлатлараро шартномалар руҳида ўзаро манфаатли ҳамкорликни янада мустаҳкамлаш зарурлигини қайд этдилар.\nВперед Каниза “Миллион”чиларнинг танқидига жавоб қайтарди: “Одам сал фаросатини ишлатса, тўғри бўларди”\nНазад «Дадажон», Месси билан таништириб қўйинг!»


"Андрей Кубатин жиноят иши қайта кўриб чиқилсин!" - BBC News O'zbek\n"Андрей Кубатин жиноят иши қайта кўриб чиқилсин!"\nImage caption Андрей Кубатин туркшунослик тарихига оид илмий мақола ва китоблар муаллифи.\nЯқинлари ва қатор таниқли олимлар шарқшунос тадқиқотчи Андрей Кубатиннинг жиноят ишини қайта кўриб чиқиш ва уни қамоқдан озод этилишини сўраб мурожаат билан чиқдилар.\nЁш туркшунос олим Андрей Кубатин устидан 2017 йил 1 декабрида 11 йилга озодликдан маҳрум этиш ҳақидаги ҳукм чиқарилган.\nҲарбий суд уни ватанга хиёнат қилишда айбдор деб топган.\nАндрей Кубатиннинг рафиқаси Феруза Жуманиёзова Ўзбекистон Омбудсманига мурожаат қилган, ушбу жиноят ишида кўплаб қонун бузилишларига йўл қўйилганини билдирган.\nҲукмга кўра, Андрей Кубатин Туркия фуқаросига 1000 АҚШ доллари эвазига гўёки Ўзбекистон Давлат архиви ва Шарқшунослик институтида сақланган электрон китобларни сотган.\nАммо суд жараёни пайтида Кубатин бу китоблар архивдан олинмагани, маълумотларнинг аксари Интернетда очиқ эканлигини айтганига қарамасдан, ҳакам бу важларни инобатга олмаган.\nЎзбекистон Миллий Хавфсизлик хизмати терговчилари Андрей Кубатинни пантуркийлик ғояларини тарқатиш, миллий ва динлараро низо қўзғаш, Ўзбекистоннинг геологик бойликлари ҳақидаги маълумотларни четга чиқаришда ҳам айблаганлар.\nТошкент Шарқшунослик институти доценти Андрей Кубатиннинг ўзбек тили шеваларини мукаммал билгани, шу билан бирга тарихчи ва қадимшунос сифатида истеъдодли ёш олим эканини ёзмоқдалар уни яқиндан билган зиёлилар.\nРафиқаси Феруза Жуманизёованинг ёзишича, Андрейнинг жиноят ишини қайта кўриб чиқишни сўраб таниқли тарихшунос олимлар Эдвард Ртвеладзе ва Аҳмадали Асқаров МХХ собиқ раиси Рустам Иноятовга мурожаат қилганлар, бироқ бу мурожаатга жавоб бўлмаган.


Коронавирус пандемияси даврида мактаблар фаолиятини ташкиллаштириш бўйича вақтинчалик санитария талаблари тасдиқланди\nЎзбeкистонда COVID-19 пандемияси даврида умумий ўрта таълим мактаблари ва ўрта махсус мактаб интернатларининг фаолиятини ташкиллаштириш бўйича вақтинчалик санитария-эпидемиологик талаблар тасдиқланди.\nҚайд этилишича, санитария меъёрлари ва қоидалари COVID-19 пандемияси даврида ўрта таълим мактаблари ва махсус мактаб интернатларнинг хавфсиз иш муҳитини таъминлашга қаратилган иш фаолиятига татбиқ этилади.\nУшбу санитария қоидалари мулкчилик шаклидан қатъий назар, барча умумтаълим мактаблари ва махсус мактаб-интернатларни ҳам қамраб олади.\nУшбу санитария қоидалари махсус иш режимига нисбатан қуйидаги санитария-эпидемиология талабларини белгилайди:\nМактаб фаолияти COVID-19 тарқалишининг олдини олиш чораларига эътибор қаратилган ҳолда ташкиллаштирилиши зарур:\n- ўқитувчилар, ўқувчилар ва бошқа мактаб ходимлари орасида COVID-19 тарқалишининг олдини олиш чораларини кўриш.\nМактаб очилишидан аввал санитария-эпидемиология хизмати органларининг ҳудудий бўлинмалари ходимлари барча мактаб ходимларини санитария-гигиена ва эпидемияга қарши қоида ва талаблар бўйича тайёргарликдан ўтказадилар. Бундан ташқари, техник ходимлар профилактик дезинфекция тадбирларини ўтказиш бўйича тайёргарликдан ўтадилар. Карантин даврида ўтказилган инструктажлар махсус журналда қайд этиб борилади.\nМашғулотларни соат 8:00дан сўнг бошлаш ва 17.30дан кечиктирмасдан тугатиш тавсия этилади. Машғулотлар уч сменада ташкиллаштирилиши мумкин.\nПандемия даврида оммавий тадбирлар (йиғилишлар, концертлар, туғилган кунлар ва шу кабилар) ўтказиш вақтинча тўхтатилади.\nБошланғич, ўрта ва битирувчи синфлар ўқувчилари учун кириш жойларини ажратиш тавсия этилади.\nМактабда блокларга бўлинган ҳолларда, бошланғич синф ўқувчилари учун мўлжалланган блокдан юқори синф ўқувчилари учун белгиланган блокларга кириш/чиқиш йўлакларини тўсиб қўйиш.\nБарча ўқувчилар битта бинода таълим оладиган кам сонли ўқувчилари бўлган мактабларда, бинонинг 1 ва 2-қаватлари бошланғич синф ўқувчилари учун, 3- ва 4-қаватлар юқори синф ўқувчилари учун ажратилади.\nБарча болалар ва уларнинг қонуний вакиллари ниқобларда келишлари шарт. Кириш жойида ўқувчилар ва уларнинг қонуний вакилларининг тўпланиб қолишининг олдини олиш мақсадида, дарслар жадвалига мувофиқлаштирилган мактабга келиш жадвали тузилади.\nМактабга кириш эшиклари олдидаги майдон икки метр масофани сақлаб туриш учун визуал тарзда белгиланади.\nМактаб ҳудудида бошланғич синф ўқувчиларининг қонуний вакиллари киришлари таъқиқланиб, ўқувчилар синф раҳбарлари томонидан кутиб олинади.\nКириш йўлакчасига, ўқувчилар/мактаб ходимлари ўтишлари учун ўлчамлари камида 50х30 см бўлган пойабзал учун юмшоқ материалдан тайёрланган дезинфекциялаш гиламчалари бўлиши ва у таркибида хлорли эритма бўлган препарат (калций гипохлоритининг 3 фоиз эритмаси ёки тасдиқланган кўрсатмаларга мувофиқ бошқа восита) билан тўйинтирилган бўлиши талаб этилади, қуришига кўра, гиламча кунига камида 2 марта дезинфекцияловчи эритма билан қайта тўйинтирилади.\nМактабга киришдан аввал, ушбу мактабнинг тиббий ходимлари/масъул ходимлари томонидан “эрталабки филтрлаш” бўйича махсус пункт ташкил этилиб, тегиши журнал юритилади.\nТиббий/масъул ходимлар ўқувчилар/мактаб ходимларининг тана ҳароратини контактсиз пирометр ёрдамида ўлчайдилар (300 ўқувчига 1 пирометр ҳисобида).\nЮқумли касалликлари белгилари бўлган ўқувчилар/мактаб ходимлари ушбу белгилар аниқланган вақтдан бошлаб тез ёрдам тиббий гуруҳи ёки ота-оналар (қонуний вакил) келгунига қадар зудлик билан изоляция қилинишлари шарт.\nТиббий ходимлар/масъул ишчилар кундалик равишда ўқувчиларнинг давоматини қайд қилиб бориб, сўнгра уларни таҳлил қиладилар. Шу билан бирга, ушбу ҳудудда касалланганлар тўғрисида ўз вақтида хабардор бўлиш ва эпидемияга қарши ўз вақтида чоралар кўриш мақсадида яшаш жойига бириктирилган поликлиника билан мактаб тиббий ходими ўртасида икки томонлама алоқа ўрнатилиши зарур.\nМулоқотда/ёки COVID-19 билан касалланган шахс билан мулоқотда бўлган ўқувчи/ходимлари мактабга келишлари фақатгина шифокорнинг уларнинг мактабда бўлишларига қарши тиббий кўрсатмалар йўқлигига рухсат этилади.\n“Эрталабки филтрлаш” жараёнидан сўнг, ўқувчилар кириш жойларида ўрнатилган махсус диспенсердан антисептик восита ёрдамида қўлларини зарарсизлантирадилар.\nТурли синф ўқувчиларининг аралашиб кетишларига йўл қўймаслик учун ўқувчилар/ходимларнинг ҳаракат йўналиши бўйлаб махсус йўналиш кўрсатувчи маркерларни бир томонлама ҳаракатланиш учун қўллаш тавсия этилади.\nМулоқот қилиш амалиётига масофавий саломлашиш усулини киритиш тавсия этилади.\nСинфларнинг тўлалик даражаси амалдаги СанҚ ва М 0341-16 “Ўрта таълим мактабларида таълимни ташкил этиш шартлари ва ташкил этилишига қўйиладиган санитария-эпидемиологик талаблар”нинг IV бобига мувофиқ белгиланади, яъни “ушбу санитария қоидаларининг V бўлимига мувофиқ, синфлардаги ўқувчиларнинг тахминий сони бир талабага тўғри келадиган майдон ҳажмини ҳисоблаш ва синф жиҳозларини жойлаштириш имконияти асосида белгиланиб, бунда ҳар бир ўқувчига 2 м2 дан кам бўлмаган майдон бўлиши талаб этилади”.\nБолаларга барча фанлар бўйича таълим берилиши кўзда тутилган ҳар бир синф учун алоҳида ўқув хонаси бириктирилиши талаб этилади, махсус жиҳозлар бўлиши талаб этилувчи дарслар бундан мустасно (жисмоний тарбия, тасвирий санъат, меҳнат таълими ва бошқа шу кабилар).\nПандемия пайтида мактаб ошхоналари / ошхоналари ишини ташкил этиш:\nамалдаги санитария меъёрлари ва қоидалари талабларига риоя қилинган ҳолда ташкил этилган, СанҚваМ 0288-10 "Ўрта мактабларда, ўрта касб-ҳунар таълими муассасаларида ўқувчиларнинг овқатланишини ташкил этиш бўйича санитария-эпидемиология талаблари" ва умум таълим мактаблар ва мактаб-интернатларидаги ошхоналар фаолияти СанҚваМ 0372-20-сонли “Давлат органлари ва бошқа ташкилотлар, шунингдек, тадбиркорлик субъектлари томонидан COVID-19 пандемияси билан боғлиқ чеклов чоралари доирасида фаолиятини ташкил этиш бўйича вақтинчалик санитария қоидалари ва нормалари”га мувофиқ умумий овқатланишни ташкил этиш талабларига риоя этган ҳолда ташкил этилади.\nЎқувчилар/ходимларнинг қўлларини гигиеник тозалаш жадвали ишлаб чиқилади (овқатдан олдин ва кейин, ҳожатхонадан фойдалангандан сўнг ва ҳар сафар қўлнинг ифлосланишида қўлни совун билан ювилади ёки антисептик спиртли эритмалар билан ишлов берилади).


Президент ўзига хос инвестиция ҳақида гапирди\n09.01.2019 18:46 0 67\nПрезидент Шавкат Мирзиёев 8 январь куни инвестиция соҳасига бағишланган видеоселекторда хорижий давлатларнинг етакчи университетлари филиалларини очиш олий таълим соҳасига киритилган яхши инвестиция эканини, билимли, замонавий мутахассислар мамлакатга катта манфаат келтиришини таъкидлади. Бу ҳақда Президентнинг матбуот хизмати хабар берди.\nЎзбекистонда 91 та олий таълим муассасаси мавжуд, шундан 11 таси хорижий олий таълим муассасалари ва филиалларидир. Айни вақтда юртимизда Россия Федерацияси, Буюк Британия, Жанубий Корея, Сингапур, Италия каби давлатларнинг олий таълим муассасалари ва уларнинг филиаллари фаолият кўрсатмоқда.\nЎзбекистон Республикаси Президентининг 2019 йил 7 январдаги қарорига мувофиқ уларнинг сафига Тошкент шаҳрида ташкил этиладиган янги Ҳиндистоннинг Амити университети ҳам қўшилди. Ушбу университетда ахборот-коммуникация технологиялари мутахассислари тайёрланади, улар дастурий таъминот ишлаб чиқиш, ахборот тизимлари ва компьютер тармоқларини бошқариш бўйича халқаро стандартлар даражасида таҳсил олишади.\nСиёсат 16/09, 21:10\nПрезидент Россия думаси раиси билан учрашди


«Ким Аллоҳдан сидқидилдан шаҳидликни сўра-са, гарчи кўрпасида ўлса ҳам, Аллоҳ уни шаҳидлар мартабасига етказади», дедилар».\nПайғамбаримиз соллаллоҳу алайҳи васаллам ўзларининг бу ҳадиси шарифларида сидқидилдан қилинган ниятнинг қанчалар фазилатли эканини баён қилмоқдалар. Ушбу ҳадисдан мусулмон одам улуғ мақомларга эришишни сидқидилдан тилаб юриши лозимлигини тушуниб оламиз. Сидқидилдан сўралмаса, ҳеч бир нарсага эришиб бўлмайди. Жумладан, Исломда банда учун энг олий мартаба ҳисобланган шаҳидлик мартабасига ҳам ана шундай тилак орқали эришилади. Чунки шундай тилак бўлмаса, ҳеч ким жиҳодга чиқиб, ўлимнинг юзига тик боқа олмайди.\nУшбу ва бошқа ҳадислардаги сидқидилдан ният қилиш маъноси банданинг бировга билдирмай, холис қалб ила ўзи билан Аллоҳ ўртасида ахд қилишидир. Агар бундай нарса бошқа бировга билдирилса, риёга кириб қолади. Шунинг учуй ҳам ана шундай ният қилган одамга шаҳидлик мартабаси ваъда қилинмоқда.\nЭҳтимол, бугунги ҳаётимиздаги муваффақиятсизликларимизнинг сабаби ниятларнинг сидқидилдан бўлмаётганидандир. Ниятимиз бузилиб, Аллоҳнинг розилигини эмас, бошқа нарсаларни тилашимиздандир. Шунинг учун ниятимизни тузатайлик!\nСахий кишилар ҳақидаги ҳикоялар\nПайғамбар алайҳиссаломдан ривоят этилган саҳиҳ ҳад..\nАллоҳни зикр қилар эканмиз, уни кўпайтиришга ҳарак..\nАҳли сунна вал жамоанинг кўзга кўринган етук уламо..\nАшуро куни ҳар йилда бир марта келадиган улуғ кунд..